open-index/open-wikipedia-markdown huggingface dataset:
మాల పార్వతి

**మాల పార్వతి** (జననం 1968 మే 18) భారతీయ నటి. ఆమె ప్రధానంగా మలయాళ చిత్రాలలో నటిస్తుంది. ఆమె అసలు పేరు పార్వతి టి.

ఆమె పలు డబ్బింగ్ సినిమాలలోనే కాకుండా గేమ్ ఓవర్, టక్ జగదీష్, అమ్ము వంటి చిత్రాలలో నటించి తెలుగు ప్రేక్షకులకు దగ్గరయింది.

## బాల్యం, విద్యాభ్యాసం
ఆమె తిరువనంతపురంలో అడ్వకేట్ సి. వి. త్రివిక్రమన్, గైనకాలజిస్ట్ డాక్టర్ కె. లలిత దంపతులకు జన్మించింది. ఆమె ఆల్ సెయింట్స్ కాలేజీ నుండి ప్రీ-డిగ్రీ పూర్తి చేసి యూనివర్శిటీ యూనియన్ కౌన్సిలర్‌గా పనిచేసింది. ఆమె గవర్నమెంట్ కాలేజ్ ఫర్ ఉమెన్ నుండి సైకాలజీలో బ్యాచిలర్స్ డిగ్రీ పూర్తి చేసింది. ఆమె మొదటి సంవత్సరంలో కాలేజ్ యూనియన్‌కి వైస్ చైర్‌పర్సన్‌గా చేసింది, ఆ తర్వాత ఆమె రెండవ సంవత్సరంలో కళాశాల యూనియన్ చైర్‌పర్సన్‌గా, సొసైటీ ఫర్ ది ప్రమోషన్ ఆఫ్ ఇండియన్ క్లాసికల్ మ్యూజిక్ అండ్ కల్చర్ అమాంగ్స్ట్ యూత్ (SPIC MACAY)కి క్యాంపస్ కోఆర్డినేటర్‌గా కూడా పనిచేసింది. ఆమె కేరళ యూనివర్శిటీ కరియావట్టం క్యాంపస్, తిరువనంతపురం నుండి సైకాలజీలో మాస్టర్స్, ఎం.ఫిల్ పూర్తి చేసింది. అలాగే కేరళ లా అకాడమీలో ఆమె ఎల్‌ఎల్‌బి చదివింది.

## కెరీర్
ఆమె ఆసియానెట్‌లో ఉల్కజ్చా కార్యక్రమం యాంకరింగ్‌తో తన కెరీర్ మొదలుపెట్టింది. 2007లో షాజీ కైలాస్ దర్శకత్వం వహించిన మలయాళ చిత్రం టైమ్ ద్వారా తన నటనను ప్రారంభించింది. నీలతామర (2009), లీల (2016), కన్యకా టాకీస్ (2013), మున్నారిప్పు (2014), టేక్ ఆఫ్ (2017), కామ్రేడ్ ఇన్ అమెరికా (2017), గోధ (2017), గేమ్ ఓవర్ (2019), సీ యూ సూన్ (2020), మార (2021), భీష్మ పర్వం వంటివి ఆమె కెరీర్ లో చెప్పుకోదగ్గ కొన్ని సినిమాలు. ఆమె తిరువనంతపురంలోని అభినయ అనే థియేటర్ గ్రూప్‌తో కూడా అనుబంధం కలిగి ఉంది. ఆమె దర్శకుడు ఎం.జి. జ్యోతిష్‌తో కలిసి ది లేడీ ఫ్రమ్ ది సీ (సాగర కన్యక), ది లెసన్, భగవదజ్జుగం నాటకాలకు పనిచేసింది.

ఆమె మయూరగీతంగల్ అనే పుస్తకాన్ని రచించింది. దామోదర్ నారాయణన్ స్వరపరిచిన శ్రీప్రసాదం, మేగమల్హర్ మ్యూజికల్ ఆల్బమ్‌లకు పంక్తులు రాసింది. ఆమె మహిళల హక్కుల పట్ల మక్కువ కలిగి ఉంది. జీబివి నుండి బయటపడిన అనేకమందికి మద్దతు ఇచ్చింది. ఆమె 2006 నుండి ఎం.ఎస్.ఎల్. గ్రూప్‌కి పీఆర్ కన్సల్టెంట్‌గా పని చేస్తోంది. ఆమె క్లయింట్‌లలో హే ఫెస్టివల్, ఎమిరేట్స్ ఎయిర్‌లైన్స్ మొదలైనవి ఉన్నాయి. ఆమె 2016 నుండి టెన్ డిగ్రీ నార్త్ కమ్యూనికేషన్స్‌లో కూడా పని చేస్తోంది.

## వ్యక్తిగత జీవితం
ఆమె కేరళ ప్రభుత్వ సి-డిట్‌లో పనిచేస్తున్న బి. సతీశన్‌ను వివాహం చేసుకుంది. వీరికి అనంతకృష్ణన్ అనే కుమారుడు ఉన్నాడు.

## మూలాలు

వర్గం:1970 జననాలు
వర్గం:భారతీయ మనస్తత్వవేత్తలు
వర్గం:భారతీయ సినిమా నటీమణులు
వర్గం:మలయాళ సినిమా నటీమణులు
వర్గం:తమిళ సినిమా నటీమణులు
వర్గం:భారతీయ రచయిత్రులు
వర్గం:మలయాళ టెలివిజన్‌ నటీమణులు
వర్గం:భారతీయ టెలివిజన్ నటీమణులు
వర్గం:తెలుగు సినిమా నటీమణులు
వినోథెన్ జాన్

**వినోథెన్ బేడే జాన్**, శ్రీలంక మాజీ క్రికెటర్. 1982 - 1987 మధ్య ఆరు టెస్ట్ మ్యాచ్ లు,  45 వన్డే ఇంటర్నేషనల్స్ ఆడాడు.

## జననం, విద్య
వినోథెన్ బేడే జాన్ 1960, మే 27న శ్రీలంకలోని కొలంబోలో జన్మించాడు. కొలంబోలోని సెయింట్ పీటర్స్ కళాశాలలో చదివాడు.

## దేశీయ క్రికెట్
జాన్ నాన్‌డిస్క్రిప్ట్ క్రికెట్ క్లబ్, బ్లూమ్‌ఫీల్డ్ క్రికెట్, అథ్లెటిక్ క్లబ్, మొరటువా స్పోర్ట్స్ క్లబ్, సింహళీస్ స్పోర్ట్స్ క్లబ్, సిలోన్ పెట్రోలియం కార్పొరేషన్‌కు ప్రాతినిధ్యం వహిస్తూ జాతీయీకరించిన సర్వీసెస్ క్రికెట్ టోర్నమెంట్‌లో నిరంతరం రెండు దశాబ్దాలుగా ఆడాడు.

## అంతర్జాతీయ క్రికెట్
జాన్ 1983లో న్యూజిలాండ్‌లోని లాంకాస్టర్ పార్క్‌లో తన అరంగేట్రం చేసాడు. గ్లెన్ టర్నర్, సర్ రిచర్డ్ హ్యాడ్లీల స్కాల్ప్‌లను కలిగి ఉన్నాడు. ఎనభైలలో శ్రీలంకకు టెస్టులు, వన్డేలలో బౌలింగ్ ప్రారంభించాడు.

1984లో ఇంగ్లాండ్‌తో జరిగిన ప్రసిద్ధ లార్డ్స్ టెస్టులో జాన్ టెస్ట్ కెరీర్ ముగిసింది. అందులో 98 పరుగులకు నాలుగు వికెట్లు పడగొట్టాడు. ఆరు టెస్టులు ఆడాడు, 28 వికెట్లు (సగటు 21.92), 1987 క్రికెట్ ప్రపంచ కప్ తర్వాత రిటైర్ అయ్యేముందు 45 మ్యాచ్‌లలో 34 వన్డే వికెట్లు (48.67) తీసుకున్నాడు.

## మూలాలు

## బాహ్య లింకులు
* 

వర్గం:జీవిస్తున్న ప్రజలు
వర్గం:1960 జననాలు
వర్గం:శ్రీలంక క్రికెట్ క్రీడాకారులు
వర్గం:శ్రీలంక టెస్ట్ క్రికెట్ క్రీడాకారులు
వర్గం:శ్రీలంక వ్యక్తులు
వర్గం:శ్రీలంక వన్డే క్రికెట్ క్రీడాకారులు
బుద్ధ మహాలక్ష్మి నాయుడు

రావు-సాహెబ్ బుద్ధ మహాలక్ష్మి నాయుడు,అనకాపల్లికి చెందిన మున్సిఫ్, ఇనామ్దార్.ప్రజలకు అతను చేసిన సేవలకుగాను బ్రిటిష్ వారి నుండి రావు-సాహెబ్ బిరుదును అందుకున్నాడు.

## జననం
బుద్ధ మహాలక్ష్మి నాయుడు 1879 ఆగస్టు 30న అనకాపల్లిలోని గవరపాలెంలో జన్మించాడు.

## రాజకీయ జీవితం
బుద్ధ మహాలక్ష్మి నాయుడు, అనకాపల్లికి చెందిన పెద్ద భూస్వామి. 1922 మార్చి 1న విశాఖపట్నం బోర్డు సభ్యునిగా ఎన్నికయ్యాడు. అధ్యక్షులుగా వెంకటపతి రాజు పూసపాటి, ఉపాధ్యక్షులు సీతారామరాజు.బి, ఇద్దరూ 1922 మార్చి 28 న ఎన్నికయ్యారు. అతను 1921 మే 27న అనకాపల్లి మున్సిపల్ కౌన్సిలర్‌గా ఎన్నికయ్యాడు. 1927-1931,1931-1933,1941-42 పలుపర్యాయాలు అనకాపల్లి మున్సిపల్ కౌన్సిల్ చైర్మనుగా పనిచేసాడు.

## మూలాలు :
ప్రబాత్ నిస్సాంక

**జయవర్ధనే రత్నాయకే అరాచ్చిగే ప్రబాత్ నిస్సాంక**, శ్రీలంక మాజీ క్రికెటర్. శ్రీలంక జాతీయ క్రికెట్ జట్టు తరపున టెస్ట్ మ్యాచ్‌లు, వన్డే ఇంటర్నేషనల్స్‌లో ఆడాడు. కుడిచేతి వాటం బ్యాట్స్‌మన్ గా, కుడిచేతి మీడియం-ఫాస్ట్ బౌలర్ గా రాణించాడు, శ్రీలంకకు చెందిన వేగవంతమైన బౌలర్లలో ఒకడిగా గుర్తింపు పొందాడు.

## జననం, విద్య
జయవర్ధనే రత్నాయకే అరాచ్చిగే ప్రబాత్ నిస్సాంక 1980, అక్టోబరు 25న శ్రీలంకలోని అంబలంతోటలో జన్మించాడు. మాతరలోని సెయింట్ థామస్ కళాశాలలో చదువుకున్నాడు.

## దేశీయ క్రికెట్
2001 అక్టోబరులో షార్జాలో జరిగిన మ్యాచ్ లో అరంగేట్రం చేసి, రెండు వికెట్లు తీశాడు. 1998 - 2003 మధ్య లిస్ట్ ఎ క్రికెట్ కూడా ఆడాడు. పేస్ బౌలర్ల కోసం ఎంఆర్ఎప్ ఫౌండేషన్ సభ్యుడిగా కూడా ఉన్నాడు.

## అంతర్జాతీయ క్రికెట్
2003లో శ్రీలంక ఐసీసీ క్రికెట్ ప్రపంచ కప్ జట్టులో భాగమయ్యాడు. తన అత్యుత్తమ బౌలింగ్ తో (4/12) కెనడా జట్టును 36 పరుగులకు పరిమితం చేయడంలో శ్రీలంకకు సహాయపడడ్డాడు, ఇది ప్రపంచ కప్ రికార్డుగా నిలిచింది.

తన చివరి మ్యాచ్‌లో వెస్టిండీస్‌పై 5/64 తీసుకున్నాడు. మోకాళ్ళ వ్యాధితో కారణంగా చివరి మ్యాచ్ తర్వాత శస్త్రచికిత్స చేయించుకోవలసి వచ్చింది. ఆ సమయంలో తన జీవితంలో మళ్ళీ పోటీ క్రికెట్‌ను ఆడే అవకాశం తక్కువగా ఉందని వైద్యులు తెలిపారు.

## క్రికెట్ తర్వాత
అండర్-19 శ్రీలంక జాతీయ జట్టుకు కండిషనింగ్ కోచ్‌గా ఉన్నాడు. స్థాయి 3 హై పెర్ఫామెన్స్ కోచ్‌గా అర్హత సాధించాడు. శ్రీలంక క్రికెట్‌కు అసిస్టెంట్ నేషనల్ బౌలింగ్ కోచ్ అయ్యాడు. 2013లో శ్రీలంక క్రికెట్‌కు రాజీనామా చేసి, ఫిట్‌నెస్‌లో 3, 4 స్థాయిలను పూర్తి చేయడానికి ఆస్ట్రేలియాకు వెళ్ళాడు. ప్రస్తుతం క్రికెట్ కోచ్‌గా, వ్యక్తిగత ఫిట్‌నెస్ ట్రైనర్‌గా పనిచేస్తున్నాడు.

## మూలాలు

## బాహ్య లింకులు
* 

వర్గం:జీవిస్తున్న ప్రజలు
వర్గం:1980 జననాలు
వర్గం:శ్రీలంక క్రికెట్ క్రీడాకారులు
వర్గం:శ్రీలంక టెస్ట్ క్రికెట్ క్రీడాకారులు
వర్గం:శ్రీలంక వ్యక్తులు
వర్గం:శ్రీలంక వన్డే క్రికెట్ క్రీడాకారులు
ఉమా శర్మ

**ఉమా శర్మ** (జననం: 1942) కథక్ నృత్యకారిణి, నృత్యదర్శకురాలు, ఉపాధ్యాయురాలు. ఆమె 1946 లో తన తండ్రి స్థాపించిన భారతీయ సంగీత సదన్, ఢిల్లీ అనే శాస్త్రీయ నృత్య, సంగీత అకాడమీని కూడా నడుపుతున్నారు. నట్వారీ నృత్యం లేదా బృందావనం యొక్క రస్లీలా యొక్క పాత శాస్త్రీయ నృత్య రూపాన్ని పునరుద్ధరించినందుకు ఆమె బాగా ప్రసిద్ది చెందింది, ఇది తరువాత కథక్ గా పరిణామం చెందింది.  

కథక్ మధ్యయుగాల భక్తి కృష్ణ కవిత్వం,18,19 వ శతాబ్దాలలో బాగా పండించిన ఆస్థాన కవిత్వం ఆధారంగా రూపొందించబడింది, ఇది ప్రేమ భావన అయిన శృంగరను జరుపుకుంది.

## ప్రారంభ జీవితం,శిక్షణ
ఉమా శర్మ కుటుంబం రాజస్థాన్ లోని ధోల్ పూర్ కు చెందినది. 1942 లో ఢిల్లీలో జన్మించిన ఉమా శర్మ జైపూర్ ఘరానాకు చెందిన గురు హీరాలాల్జీ, గిర్వార్ దయాళ్ వద్ద నృత్య శిక్షణ పొందింది, తరువాత ఆమె జైపూర్ ఘరానాకు చెందిన పండిట్ సుందర్ ప్రసాద్ శిష్యురాలిగా మారింది. శంభు మహారాజ్,  బిర్జు మహారాజ్ లక్నో ఘరానా యొక్క కథక్ సంప్రదాయానికి చెందిన గురువులు, అభినయ కళకు ప్రసిద్ధి చెందారు, తరువాత ఉమా శర్మ ఈ రెండింటి సృజనాత్మక కలయికను సాధించడానికి ప్రయత్నించారు. ఉమ పాఠశాల విద్య కోసం సెయింట్ థామస్ స్కూల్ (న్యూఢిల్లీ) లో చదివారు, తరువాత న్యూఢిల్లీలోని లేడీ శ్రీరామ్ కాలేజ్ ఫర్ ఉమెన్ నుండి పట్టభద్రులయ్యారు.
thumb| మీర్జా గాలిబ్ వార్షికోత్సవం సందర్భంగా ఉమా శర్మ ప్రదర్శన

## కెరీర్
సంప్రదాయ వస్తువుల ప్రదర్శనను నేర్చుకున్న తరువాత, ఆమె వివిధ ఇతివృత్తాలపై కొత్త నృత్య సంఖ్యలు, పూర్తి నిడివి నృత్య-నాటకాలను కంపోజ్ చేయడం ద్వారా కథక్ యొక్క పరిధిని విస్తరించింది. ఆమె నృత్య నాటకం స్త్రీ (మహిళ), దాని శక్తివంతమైన థీమాటిక్ కంటెంట్, కళాత్మక ప్రదర్శనకు ప్రసిద్ది చెందింది. ఒక స్త్రీ వివరణగా స్త్రీ కథక్ శతాబ్దాలుగా స్త్రీ యొక్క స్థితిని, స్వతంత్ర గుర్తింపు కోసం ఆమె అన్వేషణను చిత్రించడంలో భావోద్వేగాన్ని ఇస్తుంది.

ఉమ దేశవ్యాప్తంగా ప్రదర్శనలు ఇచ్చి అనేక జాతీయ, అంతర్జాతీయ ఉత్సవాల్లో పాల్గొన్నారు. విదేశాల్లోని సంస్థల ఆహ్వానం మేరకు సాంస్కృతిక శాఖ, ఇండియన్ కౌన్సిల్ ఫర్ కల్చరల్ రిలేషన్స్ ప్రతినిధిగా ఆమె యూఎస్ఎస్ఆర్, న్యూజిలాండ్, ఆస్ట్రేలియా, అమెరికా, కెనడా, మిడిల్ ఈస్ట్, జపాన్, చైనా దేశాల్లో ప్రదర్శన పర్యటనలు చేస్తున్నారు.

ఉమాశర్మ రాజధానిలో సొంతంగా స్కూల్ ఆఫ్ మ్యూజిక్ అండ్ డాన్స్ ను నడుపుతూ కొత్త తరం యువ డ్యాన్సర్లకు శిక్షణ ఇచ్చారు.

అయితే, న్యూ ఢిల్లీకి చెందిన ప్రముఖ నృత్య విమర్శకుడు, విద్వాంసుడు సునీల్ కొఠారి, ఆమె నృత్యం ఎప్పుడూ చాలా బాలీవుడ్ ఆధారితంగా ఉంటుందని విమర్శించారు. అవార్డులు, పబ్లిసిటీ కోసం వివిధ ప్రభుత్వ అధికారులతో ఉన్న సంబంధాలను దుర్వినియోగం చేస్తున్నారని కూడా అతను ఆరోపించాడు. అలాంటి ఆరోపణలపై ఉమ స్పందించలేదు.

## అవార్డులు
1973లో ఆమె భారత ప్రభుత్వంచే పద్మశ్రీ,  పద్మభూషణ్ 2001  చే ప్రదానం చేయబడిన అతి పిన్న వయస్కురాలు. ఆమెకు సంగీత నాటక అకాడమీ అవార్డుతో పాటు సాహిత్య కళా పరిషత్ అవార్డు కూడా లభించింది. 27 జనవరి 2013న, భారతీయ కథక్ నృత్యానికి ఆమె చేసిన గొప్ప కృషికి కాశీలోని అఖిల భారతీయ విక్రమ్ పరిషత్ ఆమెను **సృజన్ మనిషి** బిరుదుతో సత్కరించింది.

## గమనికలు

## మూలాలు

* 
* 

## బాహ్య లింకులు

* ఉమా శర్మ వెబ్‌సైట్ 
వర్గం:కేంద్ర సంగీత నాటక అకాడమీ పురస్కార గ్రహీతలు
వర్గం:జీవిస్తున్న ప్రజలు
వర్గం:1942 జననాలు
వర్గం:పద్మశ్రీ పురస్కారం పొందిన మహిళలు
వర్గం:పద్మభూషణ పురస్కారం పొందిన మహిళలు
వర్గం:కళారంగంలో పద్మశ్రీ పురస్కార గ్రహీతలు
గై డి అల్విస్

**రోనాల్డ్ గై డి అల్విస్** (1959, ఫిబ్రవరి 15 - 2013, జనవరి 12)  శ్రీలంక మాజీ క్రికెటర్. 1983 నుండి 1988 వరకు 11 టెస్ట్ మ్యాచ్‌లు, 31 వన్డే ఇంటర్నేషనల్స్ ఆడాడు.

## జననం
రోనాల్డ్ గై డి అల్విస్ 1959, ఫిబ్రవరి 15న శ్రీలంకలోని కొలంబోలో జన్మించాడు.

## క్రికెట్ రంగం
వికెట్ కీపింగ్ లో గుర్తింపు పొందాడు. డి అల్విస్ 1982-83 న్యూజిలాండ్ పర్యటనలో అంతర్జాతీయ టెస్ట్,  వన్డే క్రికెట్ లోకి అరంగేట్రం చేశాడు. క్రైస్ట్‌చర్చ్‌లో జరిగిన మొదటి టెస్ట్‌లో ఏడుగురు అరంగేట్ర ఆటగాళ్లలో ఒకరైన డి అల్విస్ 0, 3 పరుగులు చేసి ఒక క్యాచ్ తీసుకున్నాడు.1984లో ఇంగ్లాండ్ పర్యటనలో గాయం కారణంగా తన స్థానాన్ని కోల్పోయాడు.

## వ్యక్తిగత జీవితం
శ్రీలంక మహిళా క్రికెటర్ రసంజలి సిల్వాలో డి అల్విస్ వివాహం జరిగింది.

## మరణం
రోనాల్డ్ గై డి అల్విస్ 2013, జనవరి 12న శ్రీలంకలో మరణించాడు.

## మూలాలు

## బాహ్య లింకులు
* 

వర్గం:2013 మరణాలు
వర్గం:1959 జననాలు
వర్గం:శ్రీలంక క్రికెట్ క్రీడాకారులు
వర్గం:శ్రీలంక టెస్ట్ క్రికెట్ క్రీడాకారులు
వర్గం:శ్రీలంక వ్యక్తులు
వర్గం:శ్రీలంక వన్డే క్రికెట్ క్రీడాకారులు
వర్గం:వికెట్ కీపర్లు
శ్రీధరన్ జెగనాథన్

**శ్రీధరన్ జెగనాథన్** (1951, జూలై 11 - 1996, మే 14)  శ్రీలంక మాజీ క్రికెటర్. 1983 నుండి 1988 వరకు రెండు టెస్ట్ మ్యాచ్‌లు, ఐదు వన్డే ఇంటర్నేషనల్స్ ఆడాడు.

## జననం
శ్రీధరన్ జెగనాథన్ 1951, జూలై 11న శ్రీలంకలోని కొలంబోలో జన్మించాడు.

## క్రికెట్ రంగం
1982-83లో శ్రీలంక స్వల్పకాలిక ఆస్ట్రేలియా పర్యటనలో జెగనాథన్ టాస్మానియాపై తన అత్యధిక ఫస్ట్-క్లాస్ స్కోరు 74 చేశాడు. తరువాత అతను మలేషియా జాతీయ కోచ్ అయ్యాడు.

## మరణం
శ్రీధరన్ జెగనాథన్ 1996, మే 14న శ్రీలంకలో మరణించాడు. మరణించిన తొలి శ్రీలంక టెస్టు క్రికెటర్ అతనే.

## మూలాలు

## బాహ్య లింకులు
* 

వర్గం:1996 మరణాలు
వర్గం:1951 జననాలు
వర్గం:శ్రీలంక క్రికెట్ క్రీడాకారులు
వర్గం:శ్రీలంక టెస్ట్ క్రికెట్ క్రీడాకారులు
వర్గం:శ్రీలంక వ్యక్తులు
వర్గం:శ్రీలంక వన్డే క్రికెట్ క్రీడాకారులు
బెహ్రోజ్ ఎడుల్జీ

**బెహ్రోజ్ ఎడుల్జీ** (జననం 1950 ఏప్రిల్ 13 ) భారతదేశానికి ప్రాతినిధ్యం వహించిన మాజీ టెస్ట్ క్రికెట్ క్రీడాకారిణీ.  ఆమె సోదరి డయానా ఎడుల్జీ కూడా మాజీ భారత టెస్ట్ క్రికెటర్. 

బిసిసిఐ భారత క్రికెట్‌కు చేసిన కృషిని గుర్తించి ఒక్కొక్కరికి 15 లక్షల చెక్కును అందజేసిన కొద్దిమందిలో ఆమె కూడా ఉంది. 

## మూలాలు

వర్గం:జీవిస్తున్న ప్రజలు
వర్గం:భారతీయ మహిళా క్రికెట్ క్రీడాకారులు
వర్గం:ముంబై క్రికెట్ క్రీడాకారులు
వర్గం:1950 జననాలు
దివానా కుచమన్ జిల్లా

దివానా కుచమన్ జిల్లా, భారతదేశం , రాజస్థాన్ లోని జిల్లా.ఈ జిల్లా 2023 ఆగస్టు 7న స్థాపించబడింది   

## ప్రయాణ సౌకర్యం
సమీప విమానాశ్రయం జోధ్పూర్ 135 కి.మీ. (84 మైళ్ళు), జైపూర్ 293 కి.మీ. (182 మైళ్ళు) దూరంలో ఉంది.

## జనాభా గణాంకాలు
2011 భారత జనాభా లెక్కల ప్రకారం జిల్లా మొత్తం జనాభా ఈ క్రిందివిధంగా ఉంది.

## '''ప్రస్తుత తహసీల్‌లు'''

## ప్రస్తావనలు

వర్గం:రాజస్థాన్ జిల్లాలు


## వెలుపలి లంకెలు
పాలీ శాసనసభ నియోజకవర్గం

**పాలీ శాసనసభ నియోజకవర్గం** రాజస్థాన్ రాష్ట్రంలోని నియోజకవర్గాలలో ఒకటి. ఈ నియోజకవర్గం పాలీ జిల్లా, పాలి లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.

## ఎన్నికైన సభ్యులు

## మూలాలు

వర్గం:రాజస్థాన్ శాసనసభ నియోజకవర్గాలు
సుసాన్ ఇట్టిచెరియా

**సుసాన్ ఇట్టిచెరియా** (జననం 1959) భారతదేశానికి ప్రాతినిధ్యం వహించిన మాజీ టెస్ట్, వన్డే ఇంటర్నేషనల్ క్రికెట్ క్రీడాకారిణి. ఆమె ఏడు టెస్ట్ మ్యాచ్‌లతో పాటు రెండు వన్డే ఇంటర్నేషనల్స్ ఆడింది.

ఆమె భారత స్క్వాష్ క్రీడాకారిణి దీపికా పల్లికల్ తల్లి. దీపికా పల్లికల్, భారత వికెట్ కీపర్ దినేష్ కార్తీక్‌ను వివాహం చేసుకుంది.
## మూలాలు

వర్గం:తమిళనాడు మహిళా క్రీడాకారులు
వర్గం:1959 జననాలు
వర్గం:జీవిస్తున్న ప్రజలు
రాయద్ ఎమ్రిట్

**రాయద్ ర్యాన్ ఎమ్రిట్** (జననం: 1981, మార్చి 8) ఒక వెస్టిండీస్ క్రికెట్ క్రీడాకారుడు. వెస్ట్ ఇండీస్ సీనియర్ జట్టుకు ప్రాతినిధ్యం వహించిన ఎమ్రిట్ 2007లో అరంగేట్రం చేసిన ఏడాది తర్వాత తొలిసారి వన్డే ఆడాడు. క్రమశిక్షణ, ప్రేరణను కాపాడుకున్న ఎమ్రిట్ 2018లో న్యూజిలాండ్తో జరిగిన వెస్టిండీస్ టీ20 ఛాంపియన్ జట్టుకు ఎంపికయ్యాడు. కుడిచేతి వాటం బ్యాట్స్ మన్, కుడిచేతి మీడియం ఫాస్ట్ బౌలర్ అయిన ఆల్ రౌండర్. దేశవాళీ క్రికెట్లో, అతను తన సొంత ట్రినిడాడ్ అండ్ టొబాగో జట్టుకు, సీపీఎల్ 2017 లో గయానా అమెజాన్ వారియర్స్ జట్టుకు నాయకత్వం వహించాడు. కరీబియన్ ప్రీమియర్ లీగ్ లో సెయింట్ కిట్స్ అండ్ నెవిస్ పేట్రియాట్స్ జట్టుకు రాయద్ ఎమ్రిట్ ప్రస్తుత కెప్టెన్. 2021లో 'అతిపెద్ద పార్టీ ఇన్ స్పోర్ట్స్' సీపీఎల్లో క్రిస్ గేల్, డ్వేన్ బ్రావో కెప్టెన్గా వ్యవహరించిన తర్వాత ఇమ్రాన్ను పేట్రియాట్స్ కెప్టెన్గా ఎంపిక చేశారు.

## జననం
రాయద్ ఎమ్రిట్ 1981, మార్చి 8న ట్రినిడాడ్ అండ్ టొబాగో లోని సెయింట్ జోసెఫ్ లో జన్మించాడు.

## దేశీయ వృత్తి
వెస్ట్ ఇండీస్ దేశవాళీ క్రికెట్ లో ట్రినిడాడ్ అండ్ టొబాగో జట్టుకు ప్రాతినిధ్యం వహిస్తున్నాడు. 2007 లాస్ ఏంజిల్స్ ఓపెన్ 20/20 క్రికెట్ టోర్నమెంట్ లో ట్రినిడాడ్ అండ్ టొబాగో జట్టుకు ఎమ్రిట్ నాయకత్వం వహించాడు, ఇది వారు మొదటి స్థానంలో నిలిచారు. ఎమ్రిట్ 2006 సీజన్ లో వెస్ట్ హౌటన్ క్రికెట్ క్లబ్ లో ప్రోగా ఉన్నాడు. 2017 ఆగస్టు లో, అతను టి 20 గ్లోబల్ లీగ్ యొక్క మొదటి సీజన్ కోసం బ్లూమ్ సిటీ బ్లేజర్స్ జట్టులో ఎంపికయ్యాడు. అయితే 2017 అక్టోబరులో క్రికెట్ సౌతాఫ్రికా తొలుత ఈ టోర్నీని 2018 నవంబరు వరకు వాయిదా వేసింది.

### టీ20 ఫ్రాంచైజీ కెరీర్
2017 లో, క్వెట్టా గ్లాడియేటర్స్ నుండి రాయద్ ఎమ్రిట్ తన అరంగేట్ర పాకిస్తాన్ సూపర్ లీగ్ (పిఎస్ఎల్) మ్యాచ్ ఆడాడు, ఇది లాహోర్లోని గడాఫీ స్టేడియంలో జరిగిన పిఎస్ఎల్ రెండవ ఎడిషన్ యొక్క ఫైనల్. ఈ మ్యాచ్ లో 4 ఓవర్లలో 31 పరుగులిచ్చి 3 వికెట్లు తీశాడు. క్వెట్టా జల్మీ స్కోరును ఛేదించలేక రన్నరప్గా నిలిచింది.

 2018 జూన్ 3న, అతను గ్లోబల్ టి20 కెనడా టోర్నమెంట్ యొక్క ప్రారంభ ఎడిషన్ కోసం ఆటగాళ్ల డ్రాఫ్ట్‌లో విన్నిపెగ్ హాక్స్ తరపున ఆడటానికి ఎంపికయ్యాడు. 2019 జూన్లో, అతను 2019 గ్లోబల్ టి20 కెనడా టోర్నమెంట్‌లో విన్నిపెగ్ హాక్స్ ఫ్రాంచైజీ జట్టు తరపున ఆడేందుకు ఎంపికయ్యాడు. 2019 నవంబరులో, అతను 2019–20 బంగ్లాదేశ్ ప్రీమియర్ లీగ్‌లో చటోగ్రామ్ ఛాలెంజర్స్ తరపున ఆడేందుకు ఎంపికయ్యాడు.

2020 జూలై లో, అతను 2020 కరేబియన్ ప్రీమియర్ లీగ్ కోసం సెయింట్ కిట్స్ & నెవిస్ పేట్రియాట్స్ జట్టులో ఎంపికయ్యాడు. వారు పాల్గొనే అన్ని యునైటెడ్ స్టేట్స్ టోర్నమెంట్లలో యుఎస్ టైగర్స్ కు కూడా రాయద్ ప్రాతినిధ్యం వహిస్తాడు. 2021 జూన్ లో, అతను ఆటగాళ్ల ముసాయిదాను అనుసరించి యునైటెడ్ స్టేట్స్లో మైనర్ లీగ్ క్రికెట్ టోర్నమెంట్లో పాల్గొనడానికి ఎంపికయ్యాడు.

## అంతర్జాతీయ కెరీర్
 2007 జనవరి 12న అతను భారతదేశంతో వన్డే అంతర్జాతీయ (వన్డే) సిరీస్ కోసం 14 మంది సభ్యుల వెస్టిండీస్ జట్టులో చోటు దక్కించుకున్నాడు. 2007 జనవరి 27న జరిగిన ఈ సిరీస్ ద్వారా ఎమ్రిట్ వన్డేల్లో అరంగేట్రం చేశాడు. 2017 నవంబరులో న్యూజిలాండ్తో సిరీస్ కోసం వెస్టిండీస్ టీ20 జట్టులో చోటు దక్కించుకున్నాడు. 2018 జనవరి 3న న్యూజిలాండ్తో జరిగిన టీ20లో అరంగేట్రం చేశాడు.

## మూలాలు

## బాహ్య లింకులు

* 

వర్గం:జీవిస్తున్న ప్రజలు
వర్గం:1981 జననాలు
వర్గం:వెస్టిండీస్ టీ20 క్రికెట్ క్రీడాకారులు
వర్గం:వెస్టిండీస్ వన్డే అంతర్జాతీయ క్రికెట్ క్రీడాకారులు
వర్గం:క్రికెట్ క్రీడాకారులు
అగ్రికల్చరల్ డేటా ఎక్స్ఛేంజ్

భారతదేశపు మొదటి అగ్రికల్చరల్ డేటా మేనేజ్మెంట్ ఎక్స్చేంజ్ (ఏ డి ఈ ఎక్స్ ) ను 2023 ఆగస్టు 11వ తేదీన తెలంగాణ ఐటి శాఖ మంత్రి తారక రామారావు ప్రారంభించారు. దీన్ని ప్రపంచ ఆర్థిక వేదిక, జాతీయ శాస్త్ర సాంకేతిక సంస్థల సంయుక్త ఆధ్వర్యంలో ఏర్పాటు చేశారు. పరిశ్రమలు, స్టార్టప్ ల ద్వారా వ్యవసాయ సమాచారాన్ని  సమర్థవంతంగా వినియోగించుకునేందుకు డేటా ఎక్స్చేంజ్ సెంటర్ ఉపయోగపడుతుంది. తెలంగాణ రాష్ట్రంలోని అన్ని జిల్లాల నేలల రకాలు,  సాగవుతున్న పంటలు, అందుబాటులో ఉన్న సాంకేతికత తదితర సమగ్ర వివరాలు ఈ ఎక్స్చేంజిలో అందుబాటులో ఉంటాయి. ఇది ఆహార వ్యవస్థలను బలోపేతం చేయడంతోపాటు రైతుల జీవనోపాధిని మెరుగుపరచడానికి, ఆవిష్కరణలు,  సాంకేతిక పరిజ్ఞానంలో రాష్ట్రం పురోగమనానికి తోడ్పడుతుంది.

మూలాలు :

వర్గం:డేటా ఎక్స్చేంజి సెంటర్
డెవాన్ థామస్

**డెవాన్ కుత్‌బర్ట్ థామస్** (జననం:1989, నవంబరు 12) ఆంటిగ్వాకు చెందిన వెస్టిండీస్ క్రికెట్ ఆటగాడు.

## జననం
డెవాన్ థామస్ 1989, నవంబరు 12న ఆంటిగ్వాలోని విల్లికీస్ లో జన్మించాడు.

## కెరీర్

### దేశీయ
2009 జూలై 5న బార్బడోస్ లోని కెన్సింగ్టన్ ఓవల్ లో బంగ్లాదేశ్ తో జరిగిన మ్యాచ్ లో విండీస్ ఎ తరఫున ఆడుతూ తన తొలి ఫస్ట్ క్లాస్ సెంచరీని సాధించాడు. 2014 సూపర్ 50 ప్రచారానికి వైస్ కెప్టెన్ గా ఎంపికైన అతను త్వరలోనే లీవార్డ్స్ కు ప్రధాన ఆటగాడిగా మారాడు. తరువాత థామస్ 2015, 2016 సీజన్లలో జమైకా స్కార్పియన్స్లో చేరాడు. ఆ వెంటనే తిరిగి లీవార్డ్స్ తరఫున ఆడాడు. థామస్ 2018-19 రీజినల్ సూపర్ 50 టోర్నమెంట్లో లీవార్డ్ ఐలాండ్స్ తరఫున 8 మ్యాచ్ల్లో 238 పరుగులతో అత్యధిక పరుగులు చేసిన ఆటగాడిగా నిలిచాడు. అతను 2018-19 ప్రాంతీయ నాలుగు రోజుల పోటీలో జట్టు తరఫున అత్యధిక పరుగులు చేసిన 2 వ ఆటగాడిగా,  మొత్తంగా పోటీలో 4 వ అత్యధిక స్కోరర్గా నిలిచాడు. 2016లో సెయింట్ కిట్స్ అండ్ నెవిస్ పేట్రియాట్స్ ఆయనను ఎంపిక చేసింది. అప్పటి నుంచి కరీబియన్ ప్రీమియర్ లీగ్లో వారి తరఫున క్రమం తప్పకుండా ఆడుతున్నాడు.

అక్టోబరు 2019 లో, అతను 2019-20 రీజినల్ సూపర్ 50 టోర్నమెంట్ కోసం లీవార్డ్ ఐలాండ్స్ కెప్టెన్గా ఎంపికయ్యాడు. 2021 లంక ప్రీమియర్ లీగ్ కోసం కాండీ వారియర్స్తో ఒప్పందం కుదుర్చుకున్నాడు. 2021 టీ10 లీగ్ కోసం పుణె డెవిల్స్ అతడిని ఎంపిక చేసింది. జూలై 2022 లో, థామస్ సీపీఎల్ జట్టు బార్బడోస్ రాయల్స్లో చేరాడు.

### అంతర్జాతీయ
రైట్ హ్యాండ్ బ్యాట్స్‌మన్, వికెట్ కీపర్, అతను లీవార్డ్ ఐలాండ్స్ తరపున ఒక సీజన్ మాత్రమే ఆడాడు, అతను 28 జూలై 2009న బంగ్లాదేశ్‌పై వన్డే ఇంటర్నేషనల్ అరంగేట్రం ఇవ్వడానికి ముందు వెస్టిండీస్ క్రికెట్ బోర్డుతో వేతన వివాదంలో మొదటి జట్టు చిక్కుకుంది.  అతను ఒక ఇన్నింగ్స్‌లో మాత్రమే బ్యాటింగ్ చేశాడు, 32 బంతుల్లో 29 * స్కోర్ చేశాడు, అతని కుడిచేతి మీడియం పేస్ బౌలింగ్‌తో రెండు వికెట్లు తీసుకున్నాడు. 

అంతర్జాతీయ వన్డేల్లో వికెట్లు తీసిన ముగ్గురు వికెట్ కీపర్లలో థామస్ ఒకడు. విండ్సర్ పార్క్ (డొమినికా)లో బంగ్లాదేశ్తో జరిగిన రెండో వన్డేలో బౌలింగ్ చేసి ఈ ఘనత సాధించాడు. ముష్ఫికర్ రహీమ్, మహ్మదుల్లాల వికెట్లు తీసినా విండీస్ ఓటమిని అడ్డుకోలేకపోయాడు.

2022 జూన్లో బంగ్లాదేశ్తో సిరీస్ కోసం వెస్టిండీస్ టెస్ట్ జట్టులో చోటు దక్కించుకున్నాడు. ఆ ఏడాది చివర్లో అడిలైడ్ వేదికగా ఆస్ట్రేలియాతో జరిగే టెస్టులో అరంగేట్రం చేయనున్నాడు.

23 మే 2023న, ఇంటర్నేషనల్ క్రికెట్ కౌన్సిల్ (ఐసిసి) థామస్‌ను తాత్కాలికంగా సస్పెండ్ చేసింది, అవినీతి నిరోధక కోడ్ కింద అతనిపై ఏడు ఆరోపణలపై అభియోగాలు మోపింది, 2021 లంక ప్రీమియర్ లీగ్‌లో మ్యాచ్‌ను ఫిక్స్ చేయడానికి ప్రయత్నించడం అత్యంత తీవ్రమైన ఆరోపణ.  

## మూలాలు

## బాహ్య లింకులు

* 
* 
వర్గం:వికెట్ కీపర్లు
వర్గం:జీవిస్తున్న ప్రజలు
వర్గం:1989 జననాలు
వర్గం:వెస్టిండీస్ క్రికెట్ క్రీడాకారులు
వర్గం:వెస్టిండీస్ వన్డే అంతర్జాతీయ క్రికెట్ క్రీడాకారులు
వర్గం:వెస్టిండీస్ టీ20 క్రికెట్ క్రీడాకారులు
వర్గం:క్రికెట్ క్రీడాకారులు
దినుకా హెట్టియారాచ్చి

**దినుకా హెట్టియారాచ్చి**, శ్రీలంక మాజీ టెస్ట్ క్రికెటర్. కుడిచేతి వాటం బ్యాట్స్‌మన్, స్లో లెఫ్ట్ ఆర్మ్ బౌలర్ గా రాణించాడు. 2001 నుండి అంతర్జాతీయ క్రికెట్‌లో ఆడనప్పటికీ, శ్రీలంక దేశీయ సీజన్‌లలో క్రియాశీల సభ్యుడిగా ఉన్నాడు. 234 ఫస్ట్-క్లాస్ మ్యాచ్‌లలో సరిగ్గా 1,000 వికెట్లు తీశాడు. ముత్తయ్య మురళీధరన్, రంగనా హెరాత్ తర్వాత మైలురాయిని సాధించిన శ్రీలంక మూడవ బౌలర్ గా రికార్డు సాధించాడు.

## జననం
దినుకా హెట్టియారాచ్చి 1976, జూలై 15న శ్రీలంకలోని కొలంబోలో జన్మించాడు.

## దేశీయ క్రికెట్
1995లో తమిళ్ యూనియన్ తరపున క్రికెట్ ఆడటం ప్రారంభించాడు. అండర్-13 నుండి అండర్-19 వరకు, సీనియర్ స్థాయివరకు ప్రతి స్థాయిలో క్లబ్‌లకు ప్రాతినిధ్యం వహించాడు. ఎడమచేతి వాటం స్పిన్నర్లు, ఇన్వెంటివ్ బ్యాటింగ్ తో కొలంబో కోల్ట్స్‌లో రాణించాడు. అయిన్నప్పటికీ సెలెక్టర్లు హెరాత్, నిరోషన్ బండారతిల్లెకే వైపు మొగ్గు చూపారు. 2004, ఆగస్టు 17న 2004 ఎస్ఎల్సీ ట్వంటీ20 టోర్నమెంట్‌లో సింహళీస్ స్పోర్ట్స్ క్లబ్ తరపున తన ట్వంటీ20 క్రికెట్ లోకి అరంగేట్రం చేసాడు.

## అంతర్జాతీయ క్రికెట్
1997 శ్రీలంక పర్యటనలో, 1998 దక్షిణాఫ్రికా పర్యటనలో, 1999లో అబుదాబిలో పాకిస్థాన్‌తో జరిగిన ట్రై-సిరీస్‌లో హెట్టియారాచ్చికి అవకాశం లభించింది. జింబాబ్వేతో ఆడిన తరువాత దక్షిణాఫ్రికా, పాకిస్తాన్‌లతో ఆడటానికి ఎంపికయ్యాడు. 2001లో సింహళీస్ స్పోర్ట్స్ క్లబ్ గ్రౌండ్‌లో ఇంగ్లండ్‌తో తన ఏకైక టెస్టు మ్యాచ్ లో ఆడాడు.

## మూలాలు

## బాహ్య లింకులు
* 

వర్గం:జీవిస్తున్న ప్రజలు
వర్గం:1976 జననాలు
వర్గం:శ్రీలంక క్రికెట్ క్రీడాకారులు
వర్గం:శ్రీలంక టెస్ట్ క్రికెట్ క్రీడాకారులు
వర్గం:శ్రీలంక వ్యక్తులు
వర్గం:శ్రీలంక వన్డే క్రికెట్ క్రీడాకారులు
మైఖేల్ వాండోర్ట్

**మైఖేల్ గ్రేడన్ వాండోర్ట్**, శ్రీలంక క్రికెట్ ఆటగాడు. ఎడమచేతి వాటం బ్యాట్స్‌మన్, కుడిచేతి మీడియం-పేస్ బౌలర్ గా రాణించాడు. టెస్ట్ క్రికెట్ ఆడిన అత్యంత పొడవైన బ్యాట్స్‌మెన్‌లలో ఒకడిగా ఉన్నాడు. 2004, ఆగస్టు 17న 2004 ఎస్ఎల్సీ ట్వంటీ20 టోర్నమెంట్‌లో సింహళీస్ స్పోర్ట్స్ క్లబ్ తరపున తన ట్వంటీ20 క్రికెట్ లోకి అరంగేట్రం చేసాడు.

## జననం
మైఖేల్ గ్రేడన్ వాండోర్ట్ 1980, జనవరి 19న శ్రీలంకలోని కొలంబోలో జన్మించాడు. డచ్ బర్గర్ వంశానికి చెందినవాడు, సెయింట్ జోసెఫ్ కళాశాలలో చదువుకున్నాడు.

## అంతర్జాతీయ క్రికెట్
2001 మార్చిలో ఇంగ్లాండ్‌పై శ్రీలంక తరఫున టెస్టుల్లో అరంగేట్రం చేశాడు. 2001, సెప్టెంబరులో ఆకట్టుకునే సెంచరీ చేసిన తర్వాత బంగ్లాదేశ్‌పై ఎంపికయ్యాడు. అతని టెస్ట్ సగటు 36.90గా ఉంది. 2006, మే 28న ఇంగ్లాండ్‌తో శ్రీలంక ఓటమిలో శతకం సాధించాడు. 2001లో జావేద్ ఒమర్ తర్వాత మొత్తం ఇన్నింగ్స్‌లో బ్యాటింగ్ చేసిన మొదటి బ్యాట్స్‌మన్ గా నిలిచాడు. ఆస్ట్రేలియాతో జరిగిన తన వన్డే అంతర్జాతీయ అరంగేట్రంలో 318 పరుగుల లక్ష్యంలో 117 బంతుల్లో 48 పరుగులు చేశాడు. ఆ తరువాత, ఆస్ట్రేలియాతో టెస్టుల్లో ఆడేందుకు ఎంపికయ్యాడు. బ్రిస్బేన్‌లో జరిగిన మొదటి టెస్టులో ఆస్ట్రేలియాపై 83 పరుగులు చేశాడు. మంచి స్లిప్స్ ఫీల్డర్‌గా పరిగణించబడ్డాడు. 2007లో బంగ్లాదేశ్‌పై డబుల్ సెంచరీ (140, 105*) పరుగులు చేశాడు.

ముఖ్యంగా 2008-2009లో భారత్‌తో జరిగిన పేలవమైన ప్రదర్శనల కారణంగా అతను శ్రీలంక టెస్ట్ జట్టు నుండి తొలగించబడ్డాడు, అప్పటి నుండి అంతర్జాతీయ టెస్టుల్లో ఆడలేదు.

## మూలాలు

వర్గం:జీవిస్తున్న ప్రజలు
వర్గం:1980 జననాలు
వర్గం:శ్రీలంక క్రికెట్ క్రీడాకారులు
వర్గం:శ్రీలంక టెస్ట్ క్రికెట్ క్రీడాకారులు
వర్గం:శ్రీలంక వ్యక్తులు
వర్గం:శ్రీలంక వన్డే క్రికెట్ క్రీడాకారులు
గయన్ విజేకూన్

**విజేకూన్ ముడియన్‌సెలగే గయన్ రమ్యకుమార**, శ్రీలంక మాజీ క్రికెటర్. శ్రీలంక తరపున 2 టెస్టులు, 3 టీ20లు ఆడాడు. ఎడమచేతి వాటం బ్యాట్స్‌మన్, ఎడమచేతి మీడియం-పేస్ బౌలర్ గా రాణించాడు.

## జననం
విజేకూన్ ముడియన్‌సెలగే గయన్ రమ్యకుమార 1976, డిసెంబరు 21న శ్రీలంకలోని గంపహాలో జన్మించాడు.

## దేశీయ క్రికెట్
అనేక సందర్భాల్లో శ్రీలంక ఎ జట్టుకు ఆడాడు. 2004/05 న్యూజిలాండ్ -టూరింగ్ స్క్వాడ్‌కి ఎంపిక చేయబడలేదు. చిలావ్ మారియన్స్‌లో చేరడానికి ముందు, అతను తమిళ్ యూనియన్ కోసం బ్యాటింగ్ ప్రారంభించాడు. 2004, ఆగస్టు 17న 2004 ఎస్ఎల్సీ ట్వంటీ20 టోర్నమెంట్‌లో సింహళీస్ స్పోర్ట్స్ క్లబ్ తరపున తన ట్వంటీ20 క్రికెట్ లోకి అరంగేట్రం చేసాడు.

## మూలాలు

## బాహ్య లింకులు
* 

వర్గం:జీవిస్తున్న ప్రజలు
వర్గం:1976 జననాలు
వర్గం:శ్రీలంక క్రికెట్ క్రీడాకారులు
వర్గం:శ్రీలంక టెస్ట్ క్రికెట్ క్రీడాకారులు
వర్గం:శ్రీలంక వ్యక్తులు
వర్గం:శ్రీలంక వన్డే క్రికెట్ క్రీడాకారులు
మిత్ర వెట్టిముని

**మిత్రా డి సిల్వా వెట్టిముని** (1951, జూన్ 11 &#x2013; 2019, జనవరి 20) శ్రీలంక మాజీ క్రికెటర్. 1983లో రెండు టెస్ట్ మ్యాచ్‌లు, ఒక వన్డే ఇంటర్నేషనల్ ఆడాడు.

## జననం, కుటుంబం
మిత్రా డి సిల్వా వెట్టిముని (1951, జూన్ 11న శ్రీలంకలోని కొలంబోలో జన్మించాడు.

శ్రీలంకకు ప్రాతినిధ్యం వహించిన ముగ్గురు సోదరులలో మిత్రా వెట్టిముని ఒకరు (అందరూ ఓపెనింగ్ బ్యాట్స్‌మెన్). ఇతని అన్నయ్య సునీల్ 1975, 1979 క్రికెట్ ప్రపంచ కప్‌లలో ఆడాడు. ఇతని తమ్ముడు సిదత్ శ్రీలంక మొదటి టెస్ట్ మ్యాచ్ సెంచరీ చేశాడు.

## అంతర్జాతీయ క్రికెట్
1969/70లో భారతదేశంలో పర్యటించిన విజయవంతమైన సిలోన్ స్కూల్స్ జట్టుకు కెప్టెన్‌గా సారథ్యం వహించాడు. ఈ జట్టులో భవిష్యత్ టెస్ట్ కెప్టెన్లు బందుల వర్ణపురా, దులీప్ మెండిస్ కూడా ఉన్నారు. శ్రీలంక 1982లో టెస్ట్ హోదాను పొందింది, వెట్టిముని మొత్తం ఫస్ట్-క్లాస్ క్రికెట్ కెరీర్ మొత్తం 127 రోజుల్లో నాలుగు దేశాలలో తొమ్మిది మ్యాచ్‌లను పొందుపరిచింది. 1982, నవంబరులో బులవాయోలో జింబాబ్వేపై అరంగేట్రం చేసిన 55 పరుగులే ఇతని అత్యధిక స్కోరు.

## మరణం
మిత్రా డి సిల్వా వెట్టిముని 2019, జనవరి 20న శ్రీలంకలోని కొలంబోలో మరణించాడు.

## మూలాలు

## బాహ్య లింకులు
* 

వర్గం:2019 మరణాలు
వర్గం:1951 జననాలు
వర్గం:శ్రీలంక క్రికెట్ క్రీడాకారులు
వర్గం:శ్రీలంక టెస్ట్ క్రికెట్ క్రీడాకారులు
వర్గం:శ్రీలంక వ్యక్తులు
వర్గం:శ్రీలంక వన్డే క్రికెట్ క్రీడాకారులు
దమ్మిక రణతుంగ

**దమ్మిక రణతుంగ**, శ్రీలంక మాజీ క్రికెటర్. 1989లో రెండు టెస్ట్ మ్యాచ్‌లు, నాలుగు వన్డే ఇంటర్నేషనల్స్ ఆడాడు.

## జననం
దమ్మిక రణతుంగ 1962, అక్టోబరు 12న శ్రీలంకలో జన్మించాడు. శ్రీలంక మాజీ కెప్టెన్ అర్జున రణతుంగ, సంజీవ రణతుంగ, నిశాంత రణతుంగ,  ప్రసన్న రణతుంగ, రువాన్ రణతుంగకు పెద్ద సోదరుడు.

## క్రికెట్ రంగం
1990-91లో ఆస్ట్రేలియా పర్యటనలో రణతుంగ శ్రీలంకకు బ్యాటింగ్ ప్రారంభించాడు. ఇది తన ఏకైక టెస్ట్ సిరీస్. తన తొలి ఇన్నింగ్స్‌లో అద్భుతంగా బ్యాటింగ్ తో 40 పరుగులు చేశాడు, హోబర్ట్‌లో 45 పరుగులు చేశాడు. తదనంతరం శ్రీలంక క్రికెట్ శ్రేణిలో ప్రభావవంతమైన నిర్వాహకుడిగా, క్రికెట్ బోర్డు చీఫ్ ఎగ్జిక్యూటివ్‌గా ఉన్నాడు.

## ఇతర వివరాలు
2015లో రణతుంగను అర్జున రణతుంగ దేశ ఓడరేవులు, షిప్పింగ్ మంత్రిగా నియమించారు.

## మూలాలు

## బాహ్య లింకులు
* 

వర్గం:జీవిస్తున్న ప్రజలు
వర్గం:1962 జననాలు
వర్గం:శ్రీలంక క్రికెట్ క్రీడాకారులు
వర్గం:శ్రీలంక టెస్ట్ క్రికెట్ క్రీడాకారులు
వర్గం:శ్రీలంక వ్యక్తులు
వర్గం:శ్రీలంక వన్డే క్రికెట్ క్రీడాకారులు
అన్నమయ్య అర్బన్ డెవలప్మెంట్ అథారిటీ

**ది** **అన్నమయ్య అర్బన్ డెవలప్మెంట్ అథారిటీ (ఎయుడిఎ), ** ఇది భారతదేశం వైఎస్‌ఆర్ జిల్లాకు చెందిన పట్టణ ప్రణాళిక సంస్థ. ఇది *[[ఆంధ్రప్రదేశ్]] [[మెట్రోపాలిటన్ ప్రాంతం]], [[పురపాలకసంఘం|అర్బన్ డెవలప్మెంట్ అథారిటీ చట్టం]] -* 2016 కింద 2019 జనవరి 1న ఏర్పాటు చేశారు. దీని ప్రధాన కార్యాలయం కడప నగరంలో ఉంది.

## అధికారపరిధి
అయుడా కింద చట్టబద్దమైన ప్రాంతం  విస్తీర్ణంలో విస్తరించి ఉంది.ఇది మొత్తం 18.39 లక్షలమంది జనాభాను కలిగి ఉంది. ఇందులో 41 మండలాలు, 520 గ్రామాలు దీని పరిధికిందకు వచ్చాయి. అవే కాకుండా కడప జిల్లా లోని ఈ పట్టణ ప్రాంతాలు ఉన్నాయి.

## మూలాలు

వర్గం:వైఎస్‌ఆర్ కడప జిల్లా
వర్గం:ఆంధ్రప్రదేశ్ పట్టణాభివృద్ధి సంస్థలు
వర్గం:రాష్ట్ర పట్టణాభివృద్ధి సంస్థలు
వర్గం:భారత ప్రభుత్వ సంస్థలు
సనత్ కలుపెరుమ

**సనత్ మోహన్ సిల్వ కలుపెరుమ**, శ్రీలంక మాజీ క్రికెటర్. 1984 నుండి 1988 వరకు నాలుగు టెస్టులు, రెండు వన్డేలు ఆడాడు.

## జననం, విద్య
సనత్ మోహన్ సిల్వ కలుపెరుమ 1961, అక్టోబరు 22న శ్రీలంకలోని కొలంబోలో జన్మించాడు. కొలంబోలోని నలంద కళాశాలలో చదువుకున్నాడు.

## క్రికెట్ రంగం
ఇతను బ్లూమ్‌ఫీల్డ్ క్రికెట్, అథ్లెటిక్ క్లబ్‌కు ప్రాతినిధ్యం వహించాడు. ఓపెనింగ్ చేయగల టాప్-ఆర్డర్ బ్యాట్స్‌మన్, ఆఫ్-స్పిన్ బౌలర్ గా రాణించాడు. నైపుణ్యం కలిగిన స్లిప్ (గల్లీ) ఫీల్డర్ కూడా.

1989లో ఆస్ట్రేలియాలోని మెల్‌బోర్న్‌కు వలసవెళ్ళాడు. అక్కడ అతను జిల్లా క్రికెట్ ఆడాడు, తరువాత మౌంట్ వేవర్లీ, చెల్టెన్‌హామ్, కీస్‌బరో క్లబ్‌లకు కెప్టెన్-కోచ్‌గా ఉన్నాడు.

ఇతని అన్నయ్య లలిత్ కలుపెరుమ శ్రీలంక ప్రారంభ టెస్ట్ మ్యాచ్‌లలో ప్రాతినిధ్యం వహించాడు.

## మూలాలు

## బాహ్య లింకులు
* 

వర్గం:జీవిస్తున్న ప్రజలు
వర్గం:1961 జననాలు
వర్గం:శ్రీలంక క్రికెట్ క్రీడాకారులు
వర్గం:శ్రీలంక టెస్ట్ క్రికెట్ క్రీడాకారులు
వర్గం:శ్రీలంక వ్యక్తులు
వర్గం:శ్రీలంక వన్డే క్రికెట్ క్రీడాకారులు
మెరిస్సా అగ్యిలీరా

మెరిస్సా రియా అగ్యిలీరా (జననం: 1985, డిసెంబరు 14) ఒక ట్రినిడాడ్ మాజీ క్రికెటర్, ఆమె కుడిచేతి వికెట్ కీపర్ బ్యాట్స్మన్గా ఆడింది. 2008 నుంచి 2019 వరకు వెస్టిండీస్ తరఫున ఆడిన ఆమె 112 వన్డేలు, 95 ట్వంటీ20 మ్యాచ్లు ఆడి 2019 ఏప్రిల్లో అంతర్జాతీయ క్రికెట్కు వీడ్కోలు పలికింది. ట్రినిడాడ్ అండ్ టొబాగో తరఫున దేశవాళీ క్రికెట్ ఆడింది.

## జననం
మెరిస్సా అగ్యిలీరా 1985, డిసెంబరు 14న ట్రినిడాడ్ లో జన్మించింది.

## కెరీర్
2007లో ట్రినిడాడ్ అండ్ టొబాగో కెప్టెన్ గా ఎంపికైంది. అట్లాంటిక్ ఎల్ఎన్జీకి స్పోర్ట్స్ అంబాసిడర్గా మెరిస్సాకు ఉన్న మరో పాత్ర.

2009 మహిళల క్రికెట్ ప్రపంచ కప్ లో అగుల్లెరా వెస్టిండీస్ జట్టుకు కెప్టెన్ గా వ్యవహరించాడు. వికెట్ కీపర్, టాప్ ఆర్డర్ బ్యాట్స్ మన్ అయిన ఆమె 2008లో నెదర్లాండ్స్ పై అరంగేట్రం చేసినప్పటి నుంచి ఇప్పటి వరకు 15 వన్డేలు ఆడింది.

2011లో బంగ్లాదేశ్లో జరిగిన నాలుగు దేశాల టోర్నమెంట్ లో మిగిలిన వెస్టిండీస్ జట్టుతో కలిసి అగుయిరా విజయం సాధించింది. 2013లో జరిగిన 50 ఓవర్ల వరల్డ్ కప్ ఫైనల్లో కూడా ఆమె, ఆమె జట్టు ఆడింది. ఆస్ట్రేలియాతో ఆడి పరాజయం పాలైంది. మెరిస్సా జీవితంలో ప్రారంభంలో, ఆమె మొరుగా కాంపోజిట్ స్కూల్కు వెళ్ళింది, అక్కడ ఆమె విండ్బాల్ క్రికెట్ ఆడింది.

2015లో పాకిస్థాన్ మహిళల క్రికెట్ జట్టు వెస్టిండిస్ లో పర్యటించినప్పుడు కొత్త జట్టుగా ప్రకటించడానికి మూడు రోజుల ముందు అగ్విలేరాను కెప్టెన్ పదవి నుంచి తొలగించారు. ఆమె స్థానంలో జమైకాకు చెందిన స్టెఫానీ టేలర్ బరిలోకి దిగింది.

2007 నుంచి 2015 వరకు వెస్టిండీస్ జట్టుకు కెప్టెన్గా వ్యవహరించాడు. ఆమె కెప్టెన్గా ఉన్నప్పుడు 2013 మహిళల క్రికెట్ ప్రపంచ కప్లో జట్టును ఫైనల్స్కు తీసుకెళ్లింది, చివరి మూడు ట్వంటీ 20 ప్రపంచ కప్లలో జట్టును సెమీ ఫైనల్స్కు తీసుకెళ్లింది.

ప్రస్తుతం బార్బడోస్‌లోని వెస్టిండీస్ హై పెర్ఫార్మెన్స్ సెంటర్‌లో శిక్షణా శిబిరంలో ఉన్న జట్టులో రిజర్వ్ ప్లేయర్‌లతో పాటు అగ్యిలీరా కూడా ఉన్నారు. 2013 ఫిబ్రవరి 17న ఫైనల్స్‌లో వెస్టిండీస్‌ను 114 పరుగుల తేడాతో ఆస్ట్రేలియా ఓడించింది. బార్‌బోర్న్ స్టేడియంలో జరిగిన ఐసీసీ మహిళల ప్రపంచకప్ ఇది. అలాగే 2013లో ఫస్ట్ సిటిజన్స్ స్పోర్ట్స్ ఫౌండేషన్ అవార్డ్స్ వేడుకలో స్పోర్ట్స్ ఉమెన్ ఆఫ్ ది ఇయర్‌కు మెరిస్సా అగ్యిలీరా నామినీ అయింది, ఇది క్వీన్స్ హాల్‌లో జరిగింది.

2016లో మెరిస్సా అగుయిరా, మిగతా వెస్టిండీస్ జట్లు న్యూజిలాండ్ను ఓడించాయి. భారత్ లోని ముంబైలో జరిగిన మహిళల ఐసీసీ వరల్డ్ ట్వంటీ-20లో సెమీఫైనల్లో ఇది జరిగింది.

కెప్టెన్ గా అత్యధిక డబ్ల్యూటీ20 మ్యాచ్ లు ఆడిన కెప్టెన్ గా, వికెట్ కీపింగ్ (62 మ్యాచ్ లు) చేసిన ఆటగాడిగా రికార్డు సృష్టించింది.

2018 అక్టోబరులో, క్రికెట్ వెస్టిండీస్ (సిడబ్ల్యుఐ) ఆమెకు 2018–19 సీజన్ కోసం మహిళల కాంట్రాక్టును ఇచ్చింది. అదే నెల తరువాత, వెస్టిండీస్‌లో జరిగిన 2018 ICC మహిళల ప్రపంచ ట్వంటీ20 టోర్నమెంట్‌లో వెస్టిండీస్ జట్టులో ఆమె పేరు పొందింది.

## క్రికెట్ వెలుపల
2002లో ట్రినిడాడ్ అండ్ టొబాగో అండర్-23 జట్టుతో కలిసి మెరిస్సా హార్డ్ బాల్ క్రికెట్ ఆడింది. మొరుగా యొక్క తన కమ్యూనిటీలో వార్షిక పుస్తక డ్రైవ్ లో అగ్విలేరా ఒక భాగం. తన కమ్యూనిటీలోని విద్యార్థులకు సహాయం చేయడానికి ఆమె అట్లాంటిక్తో భాగస్వామ్యం కుదుర్చుకుంది.

## మూలాలు

## బాహ్య లింకులు

* 
* 

వర్గం:వికెట్ కీపర్లు
వర్గం:జీవిస్తున్న ప్రజలు
వర్గం:1985 జననాలు
వర్గం:వెస్టిండీస్ మహిళా క్రికెటర్లు
ఎరిక్ ఉపశాంత

**కలుతరాగే ఎరిక్ అమిలా ఉపశాంత**, శ్రీలంక మాజీ క్రికెటర్. శ్రీలంక తరపున రెండు టెస్ట్ మ్యాచ్‌లు, 12 వన్డే ఇంటర్నేషనల్స్ ఆడాడు. కుడిచేతి వాటం బ్యాట్స్‌మన్, కుడిచేతి మీడియం-ఫాస్ట్ బౌలర్ గా రాణించాడు.

లైన్, లెంగ్త్ బౌలింగ్ చేస్తాడు. 2004లో ట్వంటీ 20 క్రికెట్ ఆడాడు, ఆ తర్వాతి సీజన్‌లో లిస్ట్ ఎ క్రికెట్ ఆడాడు. 2004 ఆగస్టు 17న 2004 ఎస్ఎల్సీ ట్వంటీ 20 టోర్నమెంట్‌లో కోల్ట్స్ క్రికెట్ క్లబ్ తరపున తన ట్వంటీ20 క్రికెట్ లోకి అరంగేట్రం చేసాడు.

## జననం, విద్య
కలుతరాగే ఎరిక్ అమిలా ఉపశాంత 1972, జూన్ 10న శ్రీలంకలోని కురునేగలలో జన్మించాడు. కురునేగలలోని మలియదేవ కళాశాలలో చదువుకున్నాడు. 

## అంతర్జాతీయ క్రికెట్
1995-1996లో తన వన్డే అంతర్జాతీయ అరంగేట్రం చేసి, అనేక సంవత్సరాలపాటు శ్రీలంక జట్టులో ఉన్నాడు. 1999 ఆసియా టెస్ట్ ఛాంపియన్‌షిప్‌లో భారత్ తో జరిగిన టెస్టు మ్యాచ్ లో అరంగేట్రం చేశాడు. పెప్సీ కప్, 1999 క్రికెట్ ప్రపంచ కప్‌లో కూడా పాల్గొన్నాడు.

2000 నుండి శ్రీలంక కోసం అప్పుడప్పుడు మాత్రమే ఆడాడు. అతని స్థానంలో దిల్హార ఫెర్నాండోకు చమిందా వాస్‌కు బ్యాకప్‌గా జట్టులో రెండవ ఆటగాడిగా ఎంపికయ్యాడు.

## మూలాలు

## బాహ్య లింకులు
* 

వర్గం:జీవిస్తున్న ప్రజలు
వర్గం:1972 జననాలు
వర్గం:శ్రీలంక క్రికెట్ క్రీడాకారులు
వర్గం:శ్రీలంక టెస్ట్ క్రికెట్ క్రీడాకారులు
వర్గం:శ్రీలంక వ్యక్తులు
వర్గం:శ్రీలంక వన్డే క్రికెట్ క్రీడాకారులు
పార్సీ క్రికెట్ జట్టు

**పార్సీ** **క్రికెట్ జట్టు** వార్షిక బొంబాయి టోర్నమెంట్‌లో పాల్గొనే భారతీయ ఫస్ట్-క్లాస్ క్రికెట్ జట్టు. ఈ జట్టును బొంబాయిలోని జొరాస్ట్రియన్ కమ్యూనిటీ సభ్యులు స్థాపించారు. ఇది ముంబై క్రికెట్ అసోసియేషన్‌కు అనుబంధంగా ఉండేది.

పార్సీ క్రికెట్ జట్టులోని చాలా మంది ఆటగాళ్ళు ముంబై క్రికెట్ జట్టు లోను, భారత జాతీయ క్రికెట్ జట్టు లోనూ ఆడారు.

## బొంబాయి చతుర్భుజి
పార్సీలు 1877లో బాంబే టోర్నమెంట్‌లో పోటీ చేసారు. వారు బొంబాయి జింఖానాలో యూరోపియన్ల క్రికెట్ జట్టును రెండు రోజుల మ్యాచ్‌కి సవాలు చేశారు. అప్పుటి నుండి మొదలైన ఆ రెండు జట్ల పోటీని ప్రెసిడెన్సీ మ్యాచ్ అని పిలిచేవారు.  దీన్ని 1892-93 నుండి 1945-46లో చివరి దశ వరకు ఫస్ట్-క్లాస్ టోర్నమెంట్‌గా గుర్తించారు. పార్సీలు ఫస్ట్-క్లాస్ టోర్నమెంట్‌ను సొంతంగా 10 సార్లు గెలుచుకోగా, మరో 11 సార్లు వేరే జట్టుతో విజయాన్ని పంచుకున్నారు.

## ఇంగ్లాండ్ పర్యటనలు
1880లలో పార్సీలు ఇంగ్లండ్‌లో రెండు సార్లు పర్యటించారు. అయితే వాళ్ళు అక్కడ ఆడిన మ్యాచ్‌లలో దేన్నీ ఫస్ట్-క్లాస్‌గా గుర్తించలేదు.

## ప్రముఖ ఆటగాళ్లు
పార్సీ క్రికెట్ జట్టులో ఆడిన ఆడుతున్న ప్రముఖ ఆటగాళ్ల జాబితా ఇది: 
* ఎం. ఇ. పావ్రీ (1892 నుండి 1913 వరకు)
* పాలీ ఉమ్రిగర్
* ఫరోఖ్ ఇంజనీర్
* సూర్యకుమార్ యాదవ్

## మూలాలు


వర్గం:భారతదేశం లోని దేశీయ క్రికెట్ జట్లు
భారత విశ్వవిద్యాలయాల క్రికెట్ జట్టు

**భారత విశ్వవిద్యాలయాల క్రికెట్ జట్టు** 1949 అక్టోబరు, 1975 డిసెంబరు మధ్యకాలంలో భారతదేశంలో పర్యటించే విదేశీ జట్లతో 16 మూడు-రోజుల ఫస్ట్-క్లాస్ మ్యాచ్‌లు ఆడింది.

## మ్యాచ్‌లు
భారతీయ విశ్వవిద్యాలయాలు ఆడిన 16 ఫస్ట్-క్లాస్ మ్యాచ్‌లలో, రెండింట్లో ఓడిపోయి (1955-56లో న్యూజిలాండ్‌పై, 1958-59లో వెస్ట్ ఇండియన్స్‌పై), మిగిలిన 14 మ్యాచ్‌లను డ్రా చేసుకుంది. డ్రా అయిన మ్యాచ్‌లలో కొన్ని మాత్రమే ఫలితానికి దగ్గరగా వచ్చాయి. 1952-53లో పాకిస్థానీలకు వ్యతిరేకంగా, జయసింహరావ్ ఘోర్పడే 19 పరుగులకు 6 వికెట్లు తీసి పాకిస్థానీలను 92 పరుగులకు అవుట్ చేయడంతో భారత విశ్వవిద్యాలయాలు 248 పరుగుల తొలి ఇన్నింగ్స్ ఆధిక్యాన్ని పొందింది. కానీ వర్షం ఆఖరి రోజు ఆటను అడ్డుకుంది.   1964-65లో సిలోన్‌తో జరిగిన మ్యాచ్‌లో, భారత విశ్వవిద్యాలయాలు గెలవడానికి 89 పరుగులు చేయాల్సి ఉండగా, 20 ఓవర్ల తర్వాత 3 వికెట్ల నష్టానికి 78 పరుగులు చేసింది.

1970-71లో కొలంబోలో సిలోన్ బోర్డ్ ప్రెసిడెంట్స్ XIతో జరిగిన ఫస్ట్-క్లాస్ మ్యాచ్ భారత విశ్వవిద్యాలయాల జట్టు భారతదేశంలో ఆడని ఏకైక మ్యాచ్‌. ఆ మ్యాచ్‌లో సునీల్ గవాస్కర్ 30, 76 నాటౌట్‌లతో టాప్ స్కోర్ చేశాడు. విజయానికి 106 పరుగులు చేయాల్సిన సిలోన్ జట్టు 18 ఓవర్లలో 6 వికెట్ల నష్టానికి 93 పరుగులు చేసింది.  యూనివర్శిటీల జట్టు సిలోన్‌లోని చిన్న పర్యటనలో యూనివర్శిటీ జట్లతో ఐదు ఫస్ట్-క్లాస్-యేతర మ్యాచ్‌లు కూడా ఆడింది.

1994-95లో భారత యూనివర్శిటీలు, ఇంగ్లండ్ A ల మధ్య జరిగిన నాలుగు-రోజుల మ్యాచ్‌ను భారత క్రికెట్ కంట్రోల్ బోర్డు ఫస్ట్-క్లాస్ కాదని నిర్ణయించింది. ఎందుకంటే విశ్వవిద్యాలయాల జట్టులో ఒకరికి మాత్రమే ఫస్ట్-క్లాస్ అనుభవం ఉంది. ఇంగ్లండ్ A 439 పరుగుల తేడాతో విజయం సాధించింది.

1952-53లో ఘోర్పడే 19 పరుగులకు 6 వికెట్లు తీయడం భారత విశ్వవిద్యాలయాల జట్టుకు అత్యుత్తమ గణాంకాలు.  1964-65 మ్యాచ్‌లో అంబర్ రాయ్ చేసిన 135 పరుగులే అత్యధిక వ్యక్తిగత స్కోరు. 

## టెస్ట్ ప్లేయర్లు
చాలా మంది భారతీయ విశ్వవిద్యాలయాల ఆటగాళ్ళు టెస్టు క్రికెట్ ఆడారు. 1949-50లో మొదలై, నానా జోషి, పంకజ్ రాయ్, పాలీ ఉమ్రిగర్, గులాబ్రాయ్ రాంచంద్, దీపక్ శోధన్, సుభాష్ గుప్తేలు భారతదేశం తరపున టెస్టులు ఆడారు.  1970-71 జట్టులో ముగ్గురు (అశోక్ గండోత్రా, మొహిందర్ అమర్‌నాథ్, బుద్ధి కుందరన్) అప్పటికే టెస్ట్ క్రికెట్ ఆడారు. మరో నలుగురు (గవాస్కర్, కెనియా జయంతిలాల్, సురీందర్ అమర్‌నాథ్, దిలీప్ దోషి లు) ఆ తర్వాత ఆడారు. 

## మూలాలు


వర్గం:భారతదేశంలో క్రికెట్
హిందువుల క్రికెట్ జట్టు

**హిందువుల క్రికెట్ జట్టు,** వార్షిక బాంబే ట్రయాంగులర్‌లో పాల్గొన్న భారతీయ ఫస్ట్-క్లాస్ క్రికెట్ జట్టు. బొంబాయిలోని హిందూ సమాజానికి చెందిన వారు ఈ బృందాన్ని స్థాపించారు.

హిందువులు 1906లో బాంబే టోర్నమెంట్‌లో చేరారు, వారు యూరోపియన్స్ క్రికెట్ టీమ్, పార్సీస్ క్రికెట్ టీమ్‌లకు పోటీగా ఈ జట్టు చేరడంతో అప్పటివరకు ప్రెసిడెన్సీ మ్యాచ్‌గా జరుగుతున్న పోటీ బొంబాయి ట్రయాంగులర్‌గా మారింది. 1945-46 సీజన్ తర్వాత టోర్నమెంటు నిలిపివేసే వరకు హిందువులు టోర్నమెంట్‌లో పాల్గొంటూనే ఉన్నారు. వారు ఈ టోర్నమెంటును 11 సార్లు గెలుచుకున్నారు.

ప్రముఖ హిందువుల ఆటగాళ్ళలో భారతదేశపు మొదటి గొప్ప స్పిన్ బౌలర్‌గా పరిగణించబడే పాల్వంకర్ బాలూ ఉన్నాడు.

## మాజీ క్రికెటర్లు

* మాధవ్‌సిన్హ్ జగ్దాలే
* శంకరరావు గోదాంబే
* చంపక్ మెహతా
* మదన్ రాయ్‌జీ
* పాల్వంకర్ శివరామ్
* జగదీష్ లాల్

## బాహ్య లింకులు

* క్రికెట్ ఆర్కైవ్‌లో హిందువుల క్రికెట్ జట్టు 

## మూలాలు

* వసంత్ రైజీ, *ఇండియాస్ హ్యాంబుల్డన్ మెన్*, టైబీ ప్రెస్, 1986
* మిహిర్ బోస్, *ఎ హిస్టరీ ఆఫ్ ఇండియన్ క్రికెట్*, ఆండ్రీ-డ్యూచ్, 1990
* రామచంద్ర గుహ, *ఎ కార్నర్ ఆఫ్ ఎ ఫారిన్ ఫీల్డ్ - యాన్ ఇండియన్ హిస్టరీ ఆఫ్ ఎ బ్రిటీష్ స్పోర్ట్*, పికాడార్, 2001

వర్గం:భారతదేశం లోని దేశీయ క్రికెట్ జట్లు
ముస్లింల క్రికెట్ జట్టు

**ముస్లింల క్రికెట్ జట్టు,** వార్షిక బొంబాయి టోర్నమెంట్‌లో పాల్గొన్న భారతీయ ఫస్ట్-క్లాస్ క్రికెట్ జట్టు. ఈ బృందాన్ని బొంబాయిలోని ముస్లిం కమ్యూనిటీ సభ్యులు స్థాపించారు.

ఆ సమయంలో **మహమ్మదీయులుగా** పిలువబడే ముస్లింలు - 1912 లో బొంబాయి టోర్నమెంట్‌లో చేరారు. వారు పోటీని విస్తరించడంలో భాగంగా యూరోపియన్లు, హిందువులు, పార్సీల ఆహ్వానాన్ని అంగీకరించారు. ఈ జట్టు కూడా చేరడంతో దీనిని బాంబే క్వాడ్రాంగులర్ అని పేరు మార్చారు.

1913-14లో హిందువులతో జరిగిన మ్యాచ్ డ్రా అవడంతో హిందూ, ముస్లింలు టైటిల్‌ను పంచుకున్నారు. 1924-25లో హిందువులను ఓడించి మొదటిసారి టైటిలును గెలిచుకున్నారు. టోర్నమెంటు చివరి దశాబ్దంలో ఈ జట్టు బలంగా ఉండేది. 1934-35, 1944-45 మధ్య ఈ జట్టు ఆరుసార్లు టైటిల్‌ను గెలుచుకుంది. 1944-45 ఫైనల్‌లో వారు హిందువులను ఒక వికెట్ తేడాతో ఓడించారు. KC ఇబ్రహీం 52, 137 నాటౌట్ స్కోరు చేశాడు. అమీర్ ఎలాహి 89–22–223–9 మ్యాచ్ గణాంకాలు సాధించాడు.

## క్రికెటర్లు

* ఉసుఫ్ చిప్పా
* అహ్సాన్-ఉల్-హక్
* అబ్బాస్ ఖాన్
* గులాం మహమ్మద్

## మూలాలు


వర్గం:భారతదేశం లోని దేశీయ క్రికెట్ జట్లు
వర్గం:క్రికెట్ జట్లు
వర్గం:క్రికెట్
బోర్డ్ ప్రెసిడెంట్స్ XI

**ఇండియన్ బోర్డ్ ప్రెసిడెంట్స్ XI**   భారతదేశానికి చెందిన ఫస్ట్-క్లాస్ క్రికెట్ జట్టు. ఇది అప్పుడప్పుడు భారతదేశంలో దేశీయ స్థాయిలో ఫస్ట్-క్లాస్ క్రికెట్ ఆడుతుంది. అంతర్జాతీయ సిరీస్‌ల కోసం భారతదేశంలో పర్యటించే విదేశీ జట్లతో ప్రాక్టీస్ మ్యాచ్‌లు ఆడుతుంది. 

## ఆడిన పోటీలు
2008లో అక్టోబరు 2-5 మధ్య హైదరాబాద్‌లోని రాజీవ్ గాంధీ అంతర్జాతీయ స్టేడియంలో పర్యాటక ఆస్ట్రేలియా జట్టుతో టూర్ మ్యాచ్ ఆడింది. ఆ మ్యాచ్‌లో బోర్డు ప్రెసిడెంట్స్ ఎలెవన్ జట్టుకు భారత బ్యాట్స్‌మెన్ యువరాజ్ సింగ్ నాయకత్వం వహించాడు. 

2017 లో న్యూజిలాండ్‌తో జరిగిన రెండు 50 ఓవర్ల మ్యాచ్‌ల్లో ఒకదానిలో విజయం సాధించింది. 2019లో దక్షిణాఫ్రికాతో జరిగిన మ్యాచ్‌లో రోహిత్ శర్మ జట్టుకు నాయకత్వం వహించాడు.

## క్రికెటర్లు

* సత్యజిత్ పరాబ్

## మూలాలు

వర్గం:భారతదేశం లోని దేశీయ క్రికెట్ జట్లు
సచిన్ బేబీ

**సచిన్ బేబీ** (జననం 1988 డిసెంబరు 18 ) దేశీయ క్రికెట్‌లో కేరళ తరపున ఆడుతున్న భారతీయ క్రికెటర్ .  అతను ఎడమ చేతి మిడిల్ ఆర్డర్ బ్యాట్స్‌మన్,  అప్పుడప్పుడు కుడిచేతి ఆఫ్ స్పిన్నర్ . 

## ప్రారంభ జీవితం - విద్య
సచిన్ 1988 డిసెంబర్ 18న కేరళలోని ఇడుక్కి జిల్లాలోని ఆదిమాలి సమీపంలోని మచిప్లావులో జన్మించాడు.   అతని తల్లిదండ్రులు అతనికి సచిన్ టెండూల్కర్ పేరు పెట్టారు.  అతను తన ప్రాథమిక విద్యను విశ్వదీప్తి పబ్లిక్ స్కూల్, ఎస్.ఎన్.డి.పి  స్కూల్ నుండి పూర్తి చేశాడు. 

## క్రికెట్ కెరీర్
సచిన్ 2009-10 రంజీ ట్రోఫీలో 2009 నవంబరు 3 న కేరళ తరపున ఫస్ట్ క్లాస్ క్రికెట్ లో అరంగేట్రం చేశాడు.  అతను 2010-11 విజయ్ హజారే ట్రోఫీలో 2011 ఫిబ్రవరి 13న కేరళ తరపున తన లిస్ట్ A లో అరంగేట్రం చేశాడు.  అతను 2011-12 సయ్యద్ ముస్తాక్ అలీ ట్రోఫీలో 2011 అక్టోబరు 16న కేరళ తరపున ట్వంటీ20 లో అరంగేట్రం చేశాడు. 

2012–13 విజయ్ హజారే ట్రోఫీలో సచిన్ భారీ స్కోరు సాధించి ఏడు మ్యాచ్‌ల నుంచి 74.50 సగటుతో 298 పరుగులు చేశాడు.  అతను టోర్నమెంట్ క్వార్టర్-ఫైనల్స్‌లో తన తొలి లిస్ట్ A సెంచరీని సాధించి, చివరి నాలుగులో కేరళకు చోటు కల్పించాడు.  అతను 2012-13 దేవధర్ ట్రోఫీలో సౌత్ జోన్‌కు ప్రాతినిధ్యం వహించాడు. 

ఆగస్ట్ 2013లో, న్యూజిలాండ్ A జట్టుతో మూడు అనధికారిక ODIలు ఆడేందుకు సచిన్ భారతదేశం A జట్టులోకి ఎంపికయ్యాడు. 

సచిన్ 2014-15 రంజీ ట్రోఫీలో కేరళ కెప్టెన్‌గా ఎంపికయ్యాడు.  ఈ సీజన్‌లో అజేయంగా 200 పరుగులతో తన తొలి ఫస్ట్‌క్లాస్ సెంచరీని చేశాడు.  అతను 2016-17 రంజీ ట్రోఫీలో సర్వీసెస్‌తో జరిగిన మ్యాచ్‌లో కెరీర్‌లో అత్యుత్తమ స్కోరు 250 సాధించి మ్యాన్ ఆఫ్ ద మ్యాచ్‌గా ప్రకటించబడ్డాడు. 

2017-18 సీజన్‌లో తొలిసారిగా రంజీ ట్రోఫీ క్వార్టర్ ఫైనల్స్ ఆడేందుకు అర్హత సాధించిన కేరళ జట్టుకు సచిన్ కెప్టెన్‌గా ఉన్నాడు.  దీని తర్వాత జట్టు టోర్నమెంట్‌లో సెమీ-ఫైనల్‌కు చారిత్రాత్మకంగా ప్రవేశించడం ద్వారా తదుపరి సీజన్‌లో మళ్లీ అతని నాయకత్వంలో చేరింది. 

2019-20 విజయ్ హజారే ట్రోఫీలో గోవాతో జరిగిన మ్యాచ్‌లో సంజూ శాంసన్‌తో సచిన్ 338 పరుగుల భాగస్వామ్యం భారత క్రికెట్‌కు లిస్ట్-ఎ క్రికెట్‌లో అత్యధిక భాగస్వామ్యం తో పాటు ఫార్మాట్‌లో మూడవ అత్యధిక భాగస్వామ్యం. 

## ఇండియన్ ప్రీమియర్ లీగ్
2013 ఇండియన్ ప్రీమియర్ లీగ్‌కు ముందు సచిన్‌తో రాజస్థాన్ రాయల్స్ సంతకం చేసింది.  అయితే, అతను జట్టుకు ప్రాతినిధ్యం వహించిన నాలుగు మ్యాచ్‌లలో అతనికి బ్యాటింగ్ అవకాశాలు రాలేదు.  

2016 వేలంలో సచిన్‌ని రాయల్ ఛాలెంజర్స్ బెంగళూరు ఎంపిక చేసింది.  అతను సీజన్‌లో 11 మ్యాచ్‌లు ఆడాడు, 29.75 సగటుతో కేవలం 119 పరుగులు చేశాడు. 

జనవరి 2018లో, 2018 IPL వేలంలో సచిన్‌ను సన్‌రైజర్స్ హైదరాబాద్ కొనుగోలు చేసింది.  ఫిబ్రవరి 2021లో, 2021 ఇండియన్ ప్రీమియర్ లీగ్‌కు ముందు జరిగిన IPL వేలంలో సచిన్‌ని రాయల్ ఛాలెంజర్స్ బెంగళూరు మళ్లీ కొనుగోలు చేసింది. 

## వ్యక్తిగత జీవితం
సచిన్ తన స్నేహితురాలు అన్నా చాందీని 2017 జనవరి 5 న తోడుపుజాలోని సెయింట్ సెబాస్టైన్స్ చర్చిలో వివాహం చేసుకున్నాడు.  ఈ దంపతులకు ఒక కుమారుడు ఉన్నాడు. 

సచిన్ తన యూట్యూబ్ ఛానెల్ *సచిన్ బేబీ అఫీషియల్* అధికారిక టీజర్‌ను 2020 జూలై 15 న విడుదల చేశాడు 

## మూలాలు

## బాహ్య లింకులు

* 
వర్గం:కేరళ క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:1988 జననాలు
వర్గం:జీవిస్తున్న ప్రజలు
వర్గం:సమీక్షించని అనువాదాలున్న పేజీలు
సురేంద్రనాథ్ ద్వివేది

**సురేంద్రనాథ్ ద్వివేది** (1913-2001) ఒడియా రాజకీయవేత్త, పాత్రికేయుడు సామాజిక కార్యకర్త

## జీవిత చరిత్ర

### ప్రారంభ జీవితం
ఇతను 11 ఫిబ్రవరి 1913న అవిభక్త కటక్ జిల్లాలోని ఖండసాహిలో జన్మించాడు.

### జైలు శిక్ష
క్విట్ ఇండియా ఉద్యమంలో, బ్రిటిష్ సామ్రాజ్యవాదానికి వ్యతిరేకంగా పోరాటంలో పాల్గొన్నందుకు ద్వివేది ఏడేళ్ల జైలు శిక్ష అనుభవించాడు. 

### రాజకీయ జీవితం
ఇతను 1957 నుండి 1970 వరకు ఒడిశాలోని కేంద్రపారా పార్లమెంటరీ నియోజకవర్గానికి ప్రాతినిధ్యం వహిస్తూ 2వ , 3వ, 4వ లోక్‌సభకు ఎన్నికయ్యాడు. అంతకుముందు, ఇతను రాజ్యసభ సభ్యుడు1952 నుండి 1956 వరకు. ఇతను  1964 నుండి 1967 వరకు మూడవ లోక్‌సభ, పబ్లిక్ అండర్‌టేకింగ్‌ల కమిటీలో ప్యానెల్ ఆఫ్ ఛైర్మన్‌గా పనిచేశాడు.ఇతను 1948 నుండి 1951 వరకు సామాజిక-ఆర్థిక పరిశోధనా సంస్థ అయిన ఖోజ్ పరిషత్ గవర్నర్‌లలో ఒకరుగా కూడా ఉన్నాడు. ఆసియన్ సోషలిస్ట్ కాన్ఫరెన్స్, రంగూన్, యునైటెడ్ స్టేట్స్ ఆఫ్ అమెరికాకు జరిగిన మొదటి సెషన్‌కు భారత ప్రతినిధి బృందంలో ద్వివేది సభ్యుడు.పార్లమెంటేరియన్‌గా ఆయన కీర్తి ప్రధానమైనది, దీని కోసం భారత ప్రధాని శ్రీ చంద్రశేఖర్ 1991లో అరుణాచల్ ప్రదేశ్ గవర్నర్‌గా ఇతని నియామకాన్ని సిఫారసు చేయవలసి వచ్చింది. పార్లమెంటరీ చర్చలలో ఆయన చేసిన ప్రసంగాలు ఉభయ సభల కార్యక్రమాలలో నమోదు చేయబడ్డాయి. బలమైన పార్లమెంటేరియన్‌గా ఆయనకున్న పేరుకు పార్లమెంటు స్పష్టమైన సాక్ష్యం.ఆయన లోక్‌సభలో ప్రజా సోషలిస్ట్ పార్టీ నాయకుడు. ఇతను 1991 నుండి 1993 వరకు అరుణాచల్ ప్రదేశ్ గవర్నర్‌గా పనిచేశాడు. 

## మూలాలు

వర్గం:1913 జననాలు
వర్గం:2001 మరణాలు
యూరోపియన్ల క్రికెట్ జట్టు

**యూరోపియన్ల క్రికెట్ జట్టు,** వార్షిక బొంబాయి టోర్నమెంటు, లాహోర్ టోర్నమెంట్లలో పాల్గొన్న భారతీయ ఫస్ట్-క్లాస్ క్రికెట్ జట్టు. బాంబే జింఖానాలో క్రికెట్ ఆడిన బొంబాయిలోని యూరోపియన్ కమ్యూనిటీ సభ్యులు ఈ జట్టును స్థాపించారు.

1877లో రెండు-రోజుల మ్యాచ్‌ ఆడేందుకు పార్సీల క్రికెట్ జట్టు విసిరిన సవాలును యూరోపియన్లు స్వీకరించడంతో బాంబే టోర్నమెంటు మొదలైంది. ఈ సమయంలో, పోటీని ప్రెసిడెన్సీ మ్యాచ్ అని పిలిచేవారు. ఈ జట్టు 1892 నుండి 1948 వరకు ఫస్ట్-క్లాస్ మ్యాచ్‌లు ఆడారు.

మద్రాస్ ప్రెసిడెన్సీకి చెందిన యూరోపియన్ క్రికెటర్లతో కూడిన యూరోపియన్ జట్టు కూడా ఉండేది. ఆ జట్టు మద్రాస్ ప్రెసిడెన్సీ మ్యాచ్‌లలో ఆడేది.

## ఆటగాళ్ళు

* పాట్ లే మార్చాంద్
* గై లే మార్చాంద్
* క్లాడ్ రూబీ
* స్టాన్లీ బెహ్రెండ్
* చార్లెస్ ఇందర్
* పాల్ వాన్ డెర్ గుచ్ట్
* రెజినాల్డ్ హడ్సన్
* నోయెల్ కార్బట్
* జాఫ్రీ బెతం
* రోజర్ గార్నన్స్ విలియమ్స్
* ఎర్నెస్ట్ మల్లిన్సన్
* జాన్ కాక్స్
* రిచర్డ్ బాంప్‌ఫీల్డ్
* రిచర్డ్ బ్లకేనీ
* చార్లెస్ కిండర్స్లీ
* రోనాల్డ్ ఎల్దమ్
* ఎడ్వర్డ్ కాక్స్
* రాబర్ట్ మోస్
* రెజినాల్డ్ సింక్లెయిర్
* ఫ్రాన్సిస్ ట్రావర్స్
* ఫ్రెడరిక్ స్ప్రాట్
* థామస్ ఉస్బోర్న్
* పీటర్ డౌసన్
* రిచర్డ్ రాంస్బోథమ్
* హ్యూ బిగ్నెల్
* ఫ్రెడరిక్ మెక్లారెన్
* థామస్ హోలింగ్‌వర్త్
* జాన్ స్టాన్లీ హీత్
* వాలెంటైన్ ఎవెలిన్ సెవెల్
* లెస్లీ క్రోక్వెల్
* నీల్ వాకర్
* పాట్రిక్ సిరిల్ విలియమ్స్
* విలియం జాన్ కల్లెన్
* లియోనార్డ్ బ్లంట్
* ఫిలిప్ పాంక్
* జాన్ టెవ్
* రిచర్డ్ వోడ్హౌస్
* జెర్రీ ఐన్స్వర్త్
* హ్యారీ సిమ్స్
* జోసెఫ్ సుల్లివన్
* ఎడ్మండ్ సాలెజ్ (1894-1895)
* పెర్సీ మీడ్ (1895-1903)
* డంకన్ వైన్స్ (1897-1909)
* టెడ్ సేల్ (1898-1904)
* బెర్ట్రాండ్ బోస్వర్త్-స్మిత్ (1900-1901)
* జాన్ వెదర్‌బై (1901-1904)
* హుబర్ట్ డి బర్గ్ (1905-1906)
* రోవాన్ రైట్ కెర్ (1913-1921)
* రిచర్డ్ టోటెన్హామ్ (1915-1916)
* జాన్ పార్సన్స్ (1919-1922)
* కెనెల్మ్ లిస్టర్-కే (1920-1923)
* చార్లెస్ ప్రోవిస్ (1922-1923)
* రెజినాల్డ్ వైట్ (1924)
* నార్టన్ హ్యూస్-హాలెట్ (1925-1927)
* జేమ్స్ పిగోట్ (1925-1930)
* లవెల్ వూల్డ్రిడ్జ్ (1926-1930)
* రాబర్ట్ సమ్మర్‌హేస్ (1926-1938)
* సిరిల్ రీడ్ (1928-1948)
* జార్జ్ రే (1935-1938)
* జాన్ స్కైఫ్ (1936-1937)
* విలియం ఆడమ్స్ (1936-1938)
* కెన్ ఫైఫ్ (1937-1938)
* రాల్ఫ్ స్పిట్టెలర్ (1938-1941)
* థామస్ స్టర్గెస్ (1940-1943)
* జాన్ లా (1940-1945)
* స్టాన్లీ ఫిలిప్స్ (1941-1942)
* జెఫ్రీ ఎడ్జ్ (1942-1943)
* సెసిల్ టిమ్మిన్స్ (1945-1946)
* టామ్ ట్రోమాన్ (1945-1948)
* జాన్ గైస్

## మూలాలు

* వసంత్ రైజీ, *ఇండియాస్ హ్యాంబుల్డన్ మెన్*, టైబీ ప్రెస్, 1986
* మిహిర్ బోస్, *ఎ హిస్టరీ ఆఫ్ ఇండియన్ క్రికెట్*, ఆండ్రీ డ్యూచ్, 1990
* రామచంద్ర గుహ, *ఎ కార్నర్ ఆఫ్ ఎ ఫారిన్ ఫీల్డ్ - యాన్ ఇండియన్ హిస్టరీ ఆఫ్ ఎ బ్రిటీష్ స్పోర్ట్*, పికాడార్, 2001

వర్గం:భారతదేశం లోని దేశీయ క్రికెట్ జట్లు
ఇండికా డి సారమ్

**సమంతా ఇండికా డి సారమ్**, శ్రీలంక మాజీ క్రికెట్ క్రీడాకారిణి. కుడిచేతి వాటం బ్యాట్స్‌మన్, కుడిచేతి ఆఫ్ బ్రేక్ బౌలర్. సాధారణంగా వికెట్ కీపర్ గా కూడా చేశాడు.

## జననం
సమంతా ఇండికా డి సారమ్ 1973, సెప్టెంబరు 2న శ్రీలంకలోని మతరలో జన్మించాడు. మాతరలోని సెయింట్ థామస్ కళాశాలలో చదివాడు.

## దేశీయ క్రికెట్
తన పాఠశాల జట్టు కోసం వికెట్ కీపింగ్ తోపాటు, బ్యాటింగ్ లో భారీ సంఖ్యలో పరుగులు సాధించాడు. దేశంలో ప్రతిభ కలిగిన బ్యాట్స్‌మెన్‌లలో ఒకడిగా గుర్తింపు పొందాడు. ఇందులో అతను ఒక్కడే 149 బంతుల్లో 304 పరుగులు చేశాడు. అయినప్పటికీ, ఇతడు టెస్టు మ్యచ్ లు ఆడుతున్నప్పుడు ఇతని ప్రతిభను నిరూపించుకోవడానికి ఎప్పుడూ అవకాశం ఇవ్వలేదు. ఇతడు దాదాపు ఆరు సంవత్సరాలుగా టెస్ట్ మ్యాచ్ ఆడలేదు, బదులుగా ట్వంటీ 20 క్రికెట్ రంగాలను ఎంచుకున్నాడు. అతను 2004 ఆగస్టు 17న 2004 ఎస్ఎల్సీ ట్వంటీ 20 టోర్నమెంట్‌లో గాలే క్రికెట్ క్లబ్ తరపున తన ట్వంటీ20 క్రికెట్ లోకి అరంగేట్రం చేసాడు.

ఇతను బంగ్లాదేశ్ ఎన్సిఎల్ T20 బంగ్లాదేశ్‌లో సుల్తాన్స్ ఆఫ్ సిల్హెట్ తరపున కూడా ఆడాడు.

హాంకాంగ్ క్రికెట్ సిక్స్‌ల పోటీకి శ్రీలంక జట్టులో నిరంతర సభ్యుడిగా ఉన్నాడు. 2007లో ఇతని కెప్టెన్సీలో శ్రీలంక టోర్నమెంట్‌ను గెలుచుకుంది.

## అంతర్జాతీయ క్రికెట్
శ్రీలంక జట్టులో చాలామంది బ్యాట్స్‌మన్‌ల కారణంగా జట్టులో, వెలుపల సభ్యుడిగా ఉన్నాడు. శ్రీలంకకు వన్డేల్లో 100వ క్యాప్‌గా నిలిచాడు.

2001లో అంతర్జాతీయ జట్టు నుండి తొలగించబడిన తర్వాత, 2009 ఐసీసీ వరల్డ్ ట్వంటీ20 కొరకు 2009లో ట్వంటీ20 అంతర్జాతీయ జట్టులోకి తీసుకురాబడ్డాడు. భారత్ జట్టుతో జరిగిన మ్యాచ్ లో అరంగేట్రం ఆడాడు. ఇతడు రిటైర్మెంట్ వరకు ఆడిన ఏకైక మ్యాచ్ ఇదే.

## మూలాలు

## బాహ్య లింకులు
* 

వర్గం:జీవిస్తున్న ప్రజలు
వర్గం:1973 జననాలు
వర్గం:శ్రీలంక క్రికెట్ క్రీడాకారులు
వర్గం:శ్రీలంక టెస్ట్ క్రికెట్ క్రీడాకారులు
వర్గం:శ్రీలంక వ్యక్తులు
వర్గం:శ్రీలంక వన్డే క్రికెట్ క్రీడాకారులు
వర్గం:వికెట్ కీపర్లు
సాలియ అహంగమ

**ఫ్రాంక్లిన్ సాలియా అహంగామా**, శ్రీలంక మాజీ క్రికెటర్, ఆస్ట్రేలియన్ క్రికెట్ కోచ్, వ్యాఖ్యాత. 1985లో 3 టెస్టులు, ఒక వన్డే ఆడాడు.

## జననం
ఫ్రాంక్లిన్ సాలియా అహంగామా 1959, సెప్టెంబరు 14న శ్రీలంకలోని కొలంబోలో జన్మించాడు.

## క్రికెట్ తర్వాత
19 బౌలింగ్ సగటుతో మరిన్ని టెస్టులు ఆడాడు. కానీ నిరంతర గాయం కారణంగా రిటైర్ అయ్యాడు. ఆ తర్వాత వ్యాఖ్యాతగా మారాడు. మెల్‌బోర్న్ స్పోర్ట్స్ స్టేడియం, ఈస్టర్న్ ఇండోర్ స్పోర్ట్స్ సెంటర్‌లో క్రికెట్ కోచ్ గా పనిచేశాడు. ఇతనికి ఇద్దరు కుమార్తెలు ఉన్నారు.

## మూలాలు

## బాహ్య లింకులు
* 

వర్గం:జీవిస్తున్న ప్రజలు
వర్గం:1959 జననాలు
వర్గం:శ్రీలంక క్రికెట్ క్రీడాకారులు
వర్గం:శ్రీలంక టెస్ట్ క్రికెట్ క్రీడాకారులు
వర్గం:శ్రీలంక వ్యక్తులు
వర్గం:శ్రీలంక వన్డే క్రికెట్ క్రీడాకారులు
వర్గం:వికెట్ కీపర్లు
దేవికా పాల్షికర్

**దేవికా పాల్షికర్** (జననం 1979 జూన్ 20 ) భారతీయ మాజీ క్రికెటర్, ప్రస్తుత క్రికెట్ కోచ్. ఆమె కుడిచేతి వాటం బ్యాటర్, కుడిచేతి లెగ్ బ్రేక్ బౌలరు. 2006 - 2008 మధ్య భారతదేశం తరపున ఒక టెస్ట్ మ్యాచ్, 15 వన్డే ఇంటర్నేషనల్స్ ఆడింది. ఆమె ఎయిరిండియా తరఫున, మహారాష్ట్ర తరపునా దేశీయ క్రికెట్ ఆడింది.  

రిటైరయ్యాక పాల్షికర్, 2014 - 2016 మధ్య భారత జట్టుకు అసిస్టెంట్ కోచ్‌గా, 2018 లో బంగ్లాదేశ్‌కు అసిస్టెంట్ కోచ్‌గా పనిచేసింది. వివిధ భారత దేశీయ జట్లకు కోచ్‌గా కూడా పనిచేసింది. 2022 మహిళల T20 ఛాలెంజ్‌లో వెలాసిటీకి ప్రధాన కోచ్‌గా పనిచేసింది. 

## మూలాలు

వర్గం:భారతీయ మహిళా క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1979 జననాలు
రీటా డే

**రీటా డే** భారతదేశానికి ప్రాతినిధ్యం వహించిన మాజీ టెస్టు, వన్డే ఇంటర్నేషనల్ క్రికెటర్.  ఆమె కుడిచేతి బ్యాటరు, వికెట్ కీపర్. భారత్ తరఫున రెండు టెస్టులు, ఆరు వన్డేలు ఆడింది. 

## మూలాలు

వర్గం:వికెట్ కీపర్లు
వర్గం:జీవిస్తున్న ప్రజలు
వర్గం:భారతీయ మహిళా క్రికెట్ క్రీడాకారులు
సంజీవ వీరసింహ

**కొలంబేజ్ డాన్ ఉదేశ్ సంజీవ వీరసింఘే**, శ్రీలంక-ఆస్ట్రేలియా మాజీ క్రికెటర్. 1985లో ఒక టెస్టులో ఆడాడు.

## జననం
కొలంబేజ్ డాన్ ఉదేశ్ సంజీవ వీరసింఘే 1968, మార్చి 1న శ్రీలంకలోని కొలంబోలో జన్మించాడు.

## క్రికెట్ రంగం
శ్రీలంక టెస్ట్ స్క్వాడ్‌లో స్కూల్‌బాయ్ క్రికెటర్‌గా ఎంపికయ్యాడు. 1985 సెప్టెంబరులో పి. సారా ఓవల్‌లో భారతదేశానికి వ్యతిరేకంగా తన టెస్ట్ అరంగేట్రం చేసాడు. ఇది చారిత్రాత్మకంగా శ్రీలంక మొట్టమొదటి టెస్ట్ విజయాన్ని కూడా అందించింది. ఇది ఇతని ఏకైక అంతర్జాతీయ మ్యాచ్.

సంజీవ ఇసిపథాన కళాశాలలో చదువుకున్నాడు. 17 సంవత్సరాల 269 రోజుల వయస్సులో శ్రీలంకకు ప్రాతినిధ్యం వహించిన అతి పిన్న వయస్కుడైన టెస్ట్ ఆటగాడిగా గుర్తింపు పొందాడు. ప్రస్తుతం ఆస్ట్రేలియాలో నివాసం ఉంటున్నాడు.

2020 ఫిబ్రవరిలో ఆస్ట్రేలియాలో ఛారిటీ బుష్ ఫైర్ టీ20 మ్యాచ్‌లో ఆడిన శ్రీలంక ఆటగాళ్ళలో అతను ఒకడు.

## మూలాలు

## బాహ్య లింకులు
* 

వర్గం:జీవిస్తున్న ప్రజలు
వర్గం:1968 జననాలు
వర్గం:శ్రీలంక క్రికెట్ క్రీడాకారులు
వర్గం:శ్రీలంక టెస్ట్ క్రికెట్ క్రీడాకారులు
వర్గం:శ్రీలంక వ్యక్తులు
వర్గం:శ్రీలంక వన్డే క్రికెట్ క్రీడాకారులు
వర్గం:వికెట్ కీపర్లు